**Planul Național de Redresare și Reziliență – Pilonul I. Tranziția verde – Componenta 6.Energie**

**Măsura de investiții 3** **-Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizării unei decarbonizări profunde**

**GHIDUL SPECIFIC**

CONDIȚII DE ACCESARE A FINANȚĂRII

**Sprijinirea investiţiilor în cogenerarea de înaltă eficienţă în termoficarea urbană**

*2022*

*CUPRINS*

[Capitolul 1. Informaţii despre Apelul de Proiecte 3](#_Toc94094806)

[1.1. Măsura de investiții 3 *- Dezvoltarea de capacităţi de producţie pe gaz, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizarii unei decarbonizări profunde* 4](#_Toc94094807)

[1.2. Tipul apelului de proiecte şi perioada de depunere a propunerilor de proiecte 5](#_Toc94094808)

[**1.3. Acţiunile eligibile** 5](#_Toc94094809)

[1.3.1. Acţiunile eligibile 5](#_Toc94094810)

[1.3.2. Activităţile finanţabile 7](#_Toc94094811)

[**1.4. Tipuri de solicitanţi** 7](#_Toc94094812)

[**1.5. Indicatori** 8](#_Toc94094813)

[**1.6. Alocarea stabilită pentru apelul de proiecte** 11](#_Toc94094814)

[**1.7. Valoarea maximă a finanțării publice, rata de cofinanţare** 11](#_Toc94094815)

[**1.8. Ajutor de stat** 15](#_Toc94094816)

[Capitolul 2. Reguli pentru acordarea finanţării 18](#_Toc94094817)

[**2.1. Eligibilitatea solicitantului** 18](#_Toc94094818)

[**2.2. Eligibilitatea proiectului** 21](#_Toc94094819)

[**2.3.Eligibilitatea cheltuielilor** 25](#_Toc94094820)

[Capitolul 3. completarea Cererii de Finanţare 27](#_Toc94094821)

[**3.1. Înregistrarea solicitantului în sistem** 27](#_Toc94094822)

[**3.2. Modalitatea de completare a Cererii de finanţare** 28](#_Toc94094823)

[**3.2.1 Obiectivele şi rezultatele proiectului** 29](#_Toc94094824)

[**3.2.2. Context şi justificare** 29](#_Toc94094825)

[**3.2.3 Sustenabilitate** 29](#_Toc94094826)

[**3.2.4 Relevanţă** 29](#_Toc94094827)

[**3.2.5 Riscuri** 30](#_Toc94094828)

[**3.2.6 Complementaritate** 30](#_Toc94094829)

[**3.2.7 Aplicarea principiilor orizontale** 30](#_Toc94094830)

[**3.2.8. Descrierea investiţiei** 31](#_Toc94094831)

[**3.2.9 Evaluarea Impactului asupra Mediului (EIM)** 32](#_Toc94094832)

[**3.2.10 Studiul de fezabilitate** 33](#_Toc94094833)

[**3.2.11 Analiza Cost Beneficiu** 33](#_Toc94094834)

[**3.2.12. Managementul de proiect** 38](#_Toc94094835)

[**3.2.13. Elaborarea bugetului şi categoriile de cheltuieli** 39](#_Toc94094836)

[Capitolul 4. Procesul de evaluare și selecție 39](#_Toc94094837)

[**4.1 Descriere generală** 39](#_Toc94094838)

[**4.1.1 Verificarea administrativă și a eligibilității cererilor de finanțare** 39](#_Toc94094839)

[**4.1.2 Evaluarea tehnico-economica a cererilor de finanţare** 40](#_Toc94094840)

[**4.2 Depunerea și soluționarea contestațiilor** 42](#_Toc94094841)

[Capitolul 5. Contractarea proiectelor 42](#_Toc94094842)

[Anexe 44](#_Toc94094843)

**Capitolul 1. Informaţii despre Apelul de Proiecte**

Prezentul ghid a fost elaborat de Ministerul Energiei pentru a permite acordarea de finanțare din fondurile europene aferente Planului Național de Redresare și Reziliență (PNRR) aprobat prin Decizia 2021/0309 de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României , măsura de investiții I.3. *Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizarii unei decarbonizări profunde*.

I.3. va contribui la atenuarea provocărilor cu care se confruntă România în tranziția de la sursele de energie pe bază de cărbune și lignit. În particular, investiția va asigura furnizarea de energie termică consumatorilor, în contextul eliminării treptate a cărbunelui/lignitului din procesul de producţie a energiei electrice şi termice.

Obiectivul măsurii de investiții I.3 din cadrul PNRR este de a contribui la realizarea unei decarbonări adânci prin investiţii în unități/centrale de producţie a energiei electrice și termice în cogenerare de înaltă eficiență, în sectorul încălzirii centralizate, flexibile, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, oferind centralelor posibilitatea să atingă pe durata de viaţă economică, pragul de maximum 250g CO2 eq/KWh.

Conform abordării strategice asumate prin Reforma 4 - Dezvoltarea unui cadru legislativ și de reglementare favorabil tehnologiilor viitorului, în special hidrogen și soluții de stocare din PNRR, prin elaborarea Strategiei Naționale a Hidrogenului și a Planului de acțiune se vor pune bazele cadrului legislativ şi de reglementare pentru instalarea noilor aparate și echipamente (precum centrale/cazane etc) pregătite pentru hidrogen.

Totodată pentru atingerea țintelor asumate prin PNIESC 2021-2030 privind energia și clima pentru 2030 și o economie a Uniunii neutră din punct de vedere climatic până în 2050, în paralel cu crearea de noi capacități de producție a energiei electrice cu emisii reduse de carbon, pentru decarbonarea industriei se vor implementa cele mai bune tehnologii disponibile de reducere a emisiilor, precum si transformarea substanțială a proceselor tehnologice, implementându-se totodată soluții pentru captarea și stocarea carbonului și creșterea eficienței energetice în industrie.

Punerea în funcțiune a unităţilor de cogenerare flexibile și de înaltă eficienţă în termoficarea urbană în cadrul apelului de proiecte are în vedere conformarea cu orientările tehnice oferite în Comunicarea Comisiei *Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01)[[1]](#footnote-1)*, conform cerintelor precizate în cuprinsul prezentului Ghid. De asemenea, Solicitantul va parcurge analiza privind aplicarea principiului de „a nu aduce prejudicii semnificative” corespunzătoare acestei măsuri de investiții, anexată la componenta 6 Energie a PNRR (https://mfe.gov.ro/pnrr/).

Solicitantul trebuie să justifice, în studiul de fezabilitate sau într-o analiză/ studiu separat, faptul că în urma realizării investiției, se **va oferi posibilitatea ca** unitatea de cogenerare **să atingă pe durata de viaţă economică, pragul de maximum 250g CO2 eq/KWh**, cu o estimare pentru fiecare an corespunzând duratei de viață a investiției. De asemenea, se va ține cont de faptul că amestecul de gaze naturale cu hidrogen este considerat o alternativă pe termen scurt și mediu la funcționarea cu hidrogen 100% (țintă anul 2030), investitiile fiind flexibile din punctul de vedere al volumului de hidrogen utilizat pe durata de viata economica acestora, fiind evitat *efectul de blocare* (*carbon lock-in effect*).

Finanțarea proiectelor în cadrul prezentului Ghid al Solicitantului are la bază schema de ajutor de stat notificată la Comisia Europeană.

În situaţia în care pe parcursul sesiunii de proiecte intervin modificări de natură a afecta semnificativ regulile şi condiţiile de finanţare stabilite prin prezentul Ghid, inclusiv prelungirea termenului de depunere, Ministerul Energiei va aduce completări sau modificări ale conţinutului acestuia, prin publicarea unei versiuni revizuite. Modificările legislative sunt aplicabile automat, prezentul ghid neînlocuind legislația specifică stabilită prin alte acte normative, decât dacă este precizat în mod explicit.

## 1.1. Măsura de investiții 3 *- Dezvoltarea de capacităţi de producţie pe gaz, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizarii unei decarbonizări profunde*

Principalul indicator de realizare imediată al acțiunii propuse prin apelul de proiecte este de a contribui la:

* **Capacitate instalată în cogenerare pe gaz, flexibilă şi de înaltă eficienţă în termoficarea urbană**

Proiectele finanțabile în cadrul apelului trebuie să asigure construcția sau modernizarea unor unități de producţie a energiei electrice și termice în cogenerare de înaltă eficiență în termoficarea urbană, pe gaze, flexibile și de înaltă eficiență, cogenerare astfel cum este definită în art. 2 pct. 13 din Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor, cu modificarile si completarile ulterioare și trebuie să asigure conformitatea cu Ghidul tehnic „de a nu prejudicia în mod semnificativ” (2021/C58/01), în special cu condițiile stabilite în anexa III.

Investițiile trebuie să înlocuiască cel puțin aceeași capacitate a unor centrale electrice și/ sau a unor centrale de producere a energiei termice cu emisii semnificativ mai mari de dioxid de carbon (de exemplu, pe bază de cărbune, lignit sau petrol), astfel ducând la o scădere a emisiilor de GES. Solicitantul finanțării trebuie să explice în cererea de finanțare acest fapt și anume că prin activitățile de construire sau modernizare propuse prin prezenta masura se va inlocui productia de energie electrica/termica pe baza de combustibili cu emisii mari de dioxid de carbon (de exemplu, pe bază de cărbune, lignit sau petrol).

Solicitantul finanțării trebuie să explice în cererea de finanțare modul în care investiția contribuie la obiectivul Uniunii pentru climă 2030 și la obiectivul de neutralitate climatică pentru 2050 (cu referire inclusiv la valorile indicatorilor CF), respectiv faptul că soluțiile tehnice pentru realizarea/ modernizarea unităților de producție a energiei electrice și termice în cogenerare de înaltă eficiență în termoficarea urbană asigură posibilitatea utilizării în amestec a gazului metan cu gaze regenerabile/ cu emisii reduse, inclusiv hidrogen verde (hydrogen readiness), fiind totodată flexibile din punctul de vedere al volumului de hidrogen ce va fi utilizat pe parcursul duratei de viață economică a investiției, fiind evitat efectul de blocare (carbon lock-in).

**După caz, Solicitantul poate argumenta angajamentul de a implementa prin proiect, conform soluțiilor tehnice din documentația tehnico-economică, și alte tehnologii de decarbonare, cum ar fi captarea și stocarea carbonului (CCS) sau captarea și utilizarea carbonului (CCU).**

## 1.2. Tipul apelului de proiecte şi perioada de depunere a propunerilor de proiecte

Apelul de proiecte lansat prin prezentul ghid este **apel de proiecte necompetitiv cu depunere continuă** în limita bugetului alocat.

**Dată deschidere apel de proiecte: 31.03.2022**

**Dată şi oră începere depunere de proiecte: 31.03.2022, ora 10:00**

**Dată şi oră închidere depunere de proiecte: 30.06.2023, ora 17:00**

Ministerul Energiei poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente obiective.

Cererile de finanțare se vor depune prin aplicația electronică, cu toate anexele solicitate prin prezentul ghid.

**1.3. Acţiunile eligibile**

### 1.3.1. Acţiunile eligibile

În cadrul acestei măsuri de investiții vor fi finanțate proiecte care au ca obiectiv:

|  |
| --- |
| **Realizarea/ modernizarea unităților de producţie a energiei electrice și termice în cogenerare de înaltă eficiență, în termoficarea urbană, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde,** și flexibile din punctul de vedere al volumului de hidrogen ce va fi utilizat pe parcursul duratei de viata economica a investitiei, fiind evitat efectul de blocare (lock-in) **oferind centralelor posibilitatea să atingă pe durata de viaţă economică, pragul de maximum 250g CO2 eq/KWh.** |

|  |
| --- |
| **Atentie !**   * **Soluțiile tehnice pentru realizarea/ modernizarea unităților de producție a energiei electrice și termice în cogenerare de înaltă eficiență în termoficarea urbană trebuie să asigure posibilitatea utilizării în amestec a gazului metan cu gaze regenerabile/ cu emisii reduse de carbon, inclusiv hidrogen verde (*hydrogen readiness*) și flexibilitate în sensul asigurării posibilității creșterii volumului de hidrogen ce poate fi utilizat pe parcursul duratei de viată economică a investiției,** fiind evitat efectul de blocare (lock-in). * **Centrală electrică de cogenerare** conform *Legii nr. 123/2012 a energiei electrice* *și a gazelor naturale*, cu modificările și completările ulterioare, se referă la ansamblul de instalaţii, construcţii şi echipamente necesare pentru producerea combinată de energie electrică şi termică. * **Realizarea de capacități de producție** a energiei vizează crearea de unități/instalații noi de producție, acolo unde nu au existat până în prezent. Noua centrală de cogenerare de înaltă eficiență în termoficarea urbană, pe gaze, trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede la art. 2 pct. 34 din Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (denumită, în continuare, *Directiva 2012/27/UE privind eficiența energetică*) cu modificarile ulterioare. * **Modernizarea** de capacități de producție se referă la **lucrările de reconstrucție şi renovare** a unei instalații/centrale pentru a produce energie în cogenerare de înaltă eficiență, în termoficarea urbană, pe gaz, flexibile din punct de vedere al utilizarii gazelor regenerabile în cazul în care operațiunea se referă la părți considerabile ale centralei precum şi prelungirea duratei de viața a acesteia. În cadrul prezentului ghid, modernizarea nu se referă la operațiunile privind mentenanţa şi înlocuirea unor componente mai mici ale instalației, lucrări care se fac în mod normal în timpul perioadei de exploatare. * **Modernizarea** unei centrale de cogenerare existente sau conversia unei ***instalaţii convenţionale existente*** *de producere energie electrică sau termică*  într-o centrală de cogenerare de înaltă eficiență şi flexibilă, în termoficarea urbană, pe gaz, trebuie să aibă drept rezultat economii de energie primară în comparație cu situația inițială. * Se va avea în vedere ca **în cazul unui echipament nou** ce apare ca urmare a modernizării trebuie să se obțină certificările impuse de legislația în vigoare. * Sunt eligibile centrale care utilizează gaze naturale, inclusiv fie biomasă sau combustibil mixt, indiferent de proporţie, dar care sunt hydrogen ready. Se acceptă atât utilizarea gazelor reziduale prin proces de combustie, cât și prin recuperarea căldurii. * **Cogenerare de înaltă eficiență** înseamnă cogenerarea care îndeplinește criteriile stabilite în anexa II din Directiva 2012/27/UE privind eficiența energetică. * Vor fi eligibile proiectele de realizare/modernizare a centralelor de cogenerare de înaltă eficiență în termoficarea urbană, prin folosirea gazului natural, pregătite pentru amestec cu gazele regenerabile/ cu emisii reduse, inclusiv hidrogen verde, oferind centralelor posibilitatea să atingă pe durata de viaţă economică, pragul de maximum 250g CO2 eq/KWh. |

### 1.3.2. Activităţile finanţabile

**Următoarele activităţi prevăzute în proiect sunt eligibile:**

* Achiziţionarea de instalaţii/echipamente pentru construcția/modernizarea centralelor de cogenerare flexibile si de înaltă eficiență în termoficarea urbană, pe gaz ;
* Construcţii care fac obiectul proiectului de producere a energiei prin cogenerare de înaltă eficiență în termoficarea urbană, aferente unităților de cogenerare construite/modernizate.

*Alte instalaţii/ echipamente decât cele de mai sus pot fi considerate eligibile numai dacă solicitantul dovedeşte faptul că sunt absolut necesare în vederea implementării sistemelor de cogenerare de înaltă eficiență, în termoficarea urbană în conformitate cu prevederile PNRR, măsura de investiții I.3 -Dezvoltarea de capacităţi de producţie pe gaz, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizarii unei decarbonizări profunde.*

Activități cu caracter general:

* Managementul de proiect, ca parte integrantă a proiectelor și limitat la maximum 10% din valoarea eligibilă a proiectului, dar nu mai mult de 20.000 euro (la cursul InforEuro din luna anterioară depunerii cererii de finanțare);
* Auditul financiar
* Informare și publicitate (obligatoriu).

|  |
| --- |
| **Atenţie!**  *În scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice*  cel puțin măsuri minime obligatorii privind finanțarea proiectului din bugetul PNRR conform secțiunii 3.5 Comunicare din cadrul PNRR. Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar. În toate activitățile de comunicare va fi afișat corect și vizibil emblema UE, sigla Guvernului României, cu sloganul prevăzut de regulament: „**PNRR. Finanțat de Uniunea Europeană – UrmătoareaGenerațieUE**”. |

**1.4. Tipuri de solicitanţi**

Solicitanții eligibili în cadrul Ghidului solicitantului (conform codului CAEN eligibil precizat la secțiunea 2.1 din ghid), sunt:

* **Societăţile (întreprinderi mici, mijlocii și mari)** constituite conform prevederilor Legii nr. 31/1990 privind societățile republicată, cu modificările şi completările ulterioare, sau conform Legii 346/2004 privind stimularea înființării și dezvoltării întreprinderilor mici și mijlocii, care au ca obiect de activitate producerea energiei electrice și termice în cogenerare (CHP) în termoficarea urbană.
* **Unități administrativ-teritoriale** definite conform prevederilor legale în vigoare.

**1.5. Indicatori**

Pentru măsura de investiții 3 - *Dezvoltarea de capacităţi de producţie pe gaz, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizarii unei decarbonizări profunde,* proiectele de realizare/ modernizare a unităților de producţie a energiei electrice și termice în cogenerare de înaltă eficiență, în termoficarea urbană, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, oferind centralelor posibilitatea să atingă pe durata de viaţă economică, pragul de maximum 250g CO2 eq/KWhe, vor propune în mod obligatoriu o contribuție la următorii indicatori:

| ID | Indicatori obligatorii la nivel de proiect | Unitate de măsură |
| --- | --- | --- |
| I.1 | Reducerea gazelor cu efect de seră - scădere  anuală estimată a gazelor cu efect de seră | Echivalent tone de CO2 |
| I.2 | Capacitate instalată în cogenerare de înaltă eficienţă, pe gaz, flexibila și de înaltă eficiență | MW |
| I.3 | Cantitatea de emisii redusă anual ca efect al producerii energiei în cogenerare | Echivalent tone de CO2 |
| I.4 | Economiile anuale de energie primară obţinute prin cogenerare de înaltă eficienţă⃰ | Mii tep |

⃰ În descrierea proiectului din cadrul cererii definanțare se vor preciza *Economiile anuale de energie primară obţinute prin cogenerare de înaltă eficienţă la nivel de proiect*

**Definițiile indicatorilor și indicații privind cuantificarea acestora**

**Indicatorul I.1** = estimarea totală a reducerii anuale a cantității de emisii gaze cu efect de seră la sfârșitul perioadei ca urmare a energiei primare economisită într-un an de operare.

Formula de calcul pentru reducerea emisiilor gazelor de seră în cazul cogenerării gazului natural se calculează în funcție de cantitatea de energie electrică generată anual.

**ΔEm = E \* 0.42 \* f / η**,

unde f = 0.202 t CO2 / MWhgn,

η = eficiență electrică a echipamentului (0,3)

E – electricitate produsă (MWhe / an)

B – consum combustibil (MWhc / an)

Em – emisii gaze de seră (tone CO2 / an)

ΔB– reducerea consumului de combustibil comparativ cu cogenerarea separată (MWhc / an)

f – emisii GES factor pentru gaze naturale (tone CO2 / MWhc)

Bcoge + ΔB = Bseparat

Bcoge = Bseparat \* 0.7 (reducerea e aprox 30%)

Bcoge / 0.7 = Bseparat,

Bcoge \* 1.42 = Bseparat

Bcoge + ΔB = Bcoge \*1.42

ΔB = Bcoge \* 0.42,

Bcoge = E / η, rezultă

ΔB = E \* 0.42 / η,

ΔEm= ΔB\*f= E\*0,42\*f/ η,

**Indicatorul I.2 =** creșterea capacității de producție a energiei din cogenerare, dezvoltată / echipată cu sprijinul proiectului. Include energie electrică și energie termică.

**Formula de calcul:** Capacitate instalată în cogenerare de înaltă eficienţă, exprimată în MW.

**Indicatorul I.3** = Cantitatea de emisii redusă anual ca efect al producerii energiei în cogenerare luând în considerare economia de energie primară.

**Formula de calcul:**

**Q(t CO2/an) = B(Tj/an)\*FE(t Co2)Tj \*FO(%)**, unde:

**Q(t CO2/an)** - cantitatea de emisii redusă anual ca efect al producerii energiei în cogenerare de înaltă eficiență.

**B(TJ/an)** – economia de energie primară /combustibil /gaze naturale, anuală obținută ca efect al cogenerării de înaltă eficiență.

Economia de energie primară, realizată ca urmare a producției de energie electrică și termică în cogenerare de înaltă eficiență, în valoare absolută cu formula:

B(MWh) = B cog× PES / (100 - PES) [MWh], unde:

B cog –este consumul de combustibil total aferent producției de energie electrică și termică în cogenerare de înaltă eficiență;

PES – este economia procentuală de combustibil care se calculează conform Anexei II la Directiva 2012/27/UE a Parlamentului European și a Consiliului din 25 octombrie 2012 privind eficiența energetică. Economia procentuală de energie primară rezultată ca urmare a producerii în sistem de cogenerare de înaltă eficiență așa cum este aceasta definită în Anexa I la Directiva 2012/27/UE privind eficiența energetică, se calculează pe baza următoarei formule:

Formula

unde:

CHP Hη – reprezintă eficiența termică/ randament a producției de energie termică în cogenerare, definită ca raport între producția anuală de energie termică utilă și cantitatea totală de combustibil utilizată pentru producerea de energie termică utilă și energie electrică în cogenerare;

Ref.H η - reprezintă valoarea de referință a eficienței//randamentului pentru producerea separată de energie termică;

CHP Eη- reprezintă eficiența/randament pentru producția de energie electrică în cogenerare de înaltă eficiență, definită ca raport între producția anuală de energie electrică produsă prin cogenerare de înaltă eficiență și cantitatea de combustibil însumată, utilizată pentru producția de energie termică utilă și energie electrică în cogenerare de înaltă eficiență.

Ref.Eη- reprezintă valoarea de referință a eficienței/randamentului pentru producerea separată de energie electrică.

Valorile de referință a eficienței/ randamentelor pentru producerea separată a energiei electrice și termice sunt cele prevăzute în “Regulamentul delegat nr. 2402/2015 de revizuire a valorilor de referință armonizate ale randamentului pentru producția separată de energie electrică și termică, în aplicarea Directivei 2012/27/UE a Parlamentului European și a Consiliului și de abrogare a Deciziei 2011/877/UE a Comisiei.

Conținutul energetic al combustibililor și conversia acestora sunt precizate în Anexa IV “Conținutul energetic al combustibililor selectați pentru utilizare finală – tabel de conversie” la Directiva 2012/27/UE privind eficiența energetică.

**FE(tCO2/Tj)** – factor de emisie; pentru gaze naturale este de 56,1 tCO2/Tj, iar pentru cărbune (lignit) este de 101 t CO2/TJ, conform Anexei VI la Regulamentul 2012/601/CE privind monitorizarea şi raportarea emisiilor de gaze cu efect de seră în conformitate cu Directiva 2003/87/CE;

**FO** – factor de oxidare; FO=1 atât în cazul gazului natural, cât și în cazul cărbunelui (lignit), conform Anexa V, tabel 1, la regulamentul 2012/601/CE, privind monitorizarea şi raportarea emisiilor de gaze cu efect de seră, în conformitate cu Directiva 2003/87/CE.

**Indicatorul I.4** = Economiile de energie primară obținute prin producția de energie în cogenerare de înaltă eficiență, exprimată în mii tep/an, comparativ cu producția separată pentru aceeași cantitate de energie.

**Formula de calcul**: Economia de energie primară este calculată în baza formulei din Anexa II 2004/8/CE privind promovarea cogenerării în baza cererii de încălzire utilă pe piața internă de energie înlocuită prin Anexa II a Directivei 2012/27/UE a Parlamentului European și a Consiliului din 25 octombrie 2012 privind eficiența energetică.

**Atenție!**

Pe lângă indicatorii obligatorii menționati, fiecare proiect poate avea și indicatori fizici, stabiliți și detaliați în Cererea de finanțare.

**1.6. Alocarea stabilită pentru apelul de proiecte**

Bugetul alocat apelului de proiecte este următorul:

|  |  |  |
| --- | --- | --- |
| **Acțiune** | **Alocare buget PNRR**  **(mil. euro)** | **Alocare buget PNRR cu supracontractare**  **(mil. euro)\*** |
| *Realizarea/ modernizarea unităților de producţie a energiei electrice și termice în cogenerare de înaltă eficiență, în termoficarea urbană, prin folosirea gazului natural, pregătite pentru amestec cu gazele regenerabile/ cu emisii reduse, inclusiv hidrogen verde, oferind centralelor posibilitatea să atingă pe durata de viaţă economică, pragul de maximum 250g CO2 eq/KWh* | 300 | 390 |

*\*Alocarea bugetară cu supracontractare este indicativă, Ministerul Energiei putând decide limitarea.*

**1.7. Valoarea maximă a finanțării publice, rata de cofinanţare**

Pentru proiectele finanțate prin măsura de investiții 3 *Dezvoltarea de capacităţi de producţie pe gaz, flexibile și de înaltă eficienţă, pentru cogenerarea de energie electrică și termică (CHP) în termoficarea urbană, în vederea realizarii unei decarbonizări profunde, intensitatea ajutorului de stat acordat din bugetul PNRR este* 100**%** din costurile eligibile, cu respectarea regulilor de ajutor de stat.

**Diferenta pana la valoarea totala a proiectului se acoperă de către beneficiar. Acesta trebuie să aducă o contribuție financiară pentru diferența până la totalul costurilor proiectului, fie din resurse proprii, fie din surse atrase, sub o formă care să nu facă obiectul nici unui ajutor public.**

Ajutorul se acordă în lei sub forma rambursării cheltuielilor efectuate şi nu poate depăşi **50.000.000** **euro** echivalent în lei la cursul Inforeuro din luna anterioară depunerii cererii de finanţare/ proiect de investiţii.

(1) Costurile eligibile sunt:

a) costurile de investiţii pentru instalaţii noi de cogenerare de înaltă eficienţă, pe gaz, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, fără să depăşească pe durata de viaţă economică, pragul de maximum 250g CO2 eq/KWh;

b) costurile de investiţii pentru modernizarea instalatiilor pe gaz, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, fără să depăşească pe durata de viaţă economică, pragul de maximum 250g CO2 eq/KWh,

(2) Costul eligibil este costul net suplimentar care trebuie determinat comparând profitabilitatea scenariului factual cu cea a scenariului contrafactual. Pentru determinarea deficitului de finanțare în astfel de cazuri, trebuie să fie prezentată o cuantificare, pentru scenariul factual și un scenariu contrafactual credibil, a tuturor costurilor și veniturilor principale, a costului mediu ponderat estimat al capitalului (CMPC) al beneficiarilor pentru actualizarea fluxurilor de numerar viitoare , precum și a valorii actualizate nete (VAN) pentru scenariile factuale și contrafactuale, pe durata de viață a proiectului. Costul suplimentar net tipic se determină ca diferența dintre valoarea actualizată netă (VAN) pentru scenariul factual și pentru scenariul contrafactual pe durata de viață a proiectului în conformitate cu prevederile COMUNICAREA COMISIEI - Orientări privind ajutoarele de stat pentru climă, protecția mediului și energie pentru 2022.

**Calcularea costurilor eligibile se va realiza în conformitate cu următoarele dispoziții:**

*Costurile eligibile sunt fie costurile suplimentare de investiţii pentru echipamentele și lucrarile necesare pentru ca instalaţia să funcţioneze ca instalaţie de cogenerare de înaltă eficienţă, în comparaţie cu instalaţiile convenţionale de producere energie electrică sau energie termică având capacitatea cel mult egală cu cea care se modernizează, fie costurile suplimentare de investiţii pentru modernizarea în vederea obţinerii unei eficienţe sporite în cazul în care o instalaţie existentă atinge deja pragul de înaltă eficienţă.*

***A. Mod de calcul în cazul în cazul următoarelor tipuri de investiţii:***

* *Modernizarea unei instalaţii convenţionale existente de producere energie electrică sau termică pentru a funcționa ca instalație de cogenerare de înaltă eficiență*
* *Modernizarea unei instalaţii de cogenerare existente pentru a funcționa ca instalație de cogenerare de înaltă eficiență*
* *Realizarea unei instalaţii noi de cogenerare de înaltă eficienţă.*

***Atenție!***

* *În cazul investițiilor de modernizare, a unei instalatii existente ce produce energie electrică atunci toate costurile sunt eligibile, iar în cazul în care investițiile de modernizare se realizează asupra unei instalații de producere a energiei termice, când costurile din cadrul proiectului pot fi ușor identificabile ca fiind legate de o investiție separată, costurile eligibile pot fi costurile suplimentare de investiții. În cazul în care costurile din cadrul proiectului nu pot fi ușor identificabile, costurile eligibile vor fi determinate ca diferența dintre costurile de investiții ale proiectului și costurile de investiții din scenariul contrafactual.*
* *În orice tip de instalație de cogenerare/cogenerare de înaltă eficiență, capacitatea electrică este mai mică decât cea termică.*
* *Situațiile și exemplele prezentate nu sunt limitative, orice altă situație contrafactuală poate fi prezentată, în funcție de specificul proiectului.*
* *Costul investițiilor necesare pentru atingerea nivelului de protecție impus de standardele Uniunii nu este eligibil și trebuie dedus.*

Scenariul contrafactual se referă la investiţia care ar fi fost realizată în mod credibil în absența ajutorului de stat, cu care se compară investiţia în cogenerare de înaltă eficienţă. Determinarea investiţiei de referinţă (instalaţie convenţională de producere energie electrică sau termică) va depinde de scopul pentru care este realizat proiectul, astfel:

* Funcție de instalația care se modernizează, respectiv instalația de producere a enegiei electrice sau termice, valoarea se stabilește astfel:

1. dacă instalația existentă care se modernizează este pentru producerea energiei electrice, întreaga valoare a investiției de modernizare este eligibilă pentru finantare;
2. daca instalația existentă care se modernizează este pentru producerea energiei termice, valoarea eligibilă a investiției se va stabili prin diferența între costurile de investiții ale proiectului (instalație de cogenerare de înaltă eficiență) și costurile de investiție cu instalația convenţională de producere energie termică, ce ar fi realizată în mod credibil în lipsa ajutorului de stat.

***Exemplu:***

*Etapa 1 Etapa 2*

Determinarea Compararea cu investiţia în CHP de înaltă eficienţă

investiției de referință

(*contrafactual*)

|  |
| --- |
| Costuri suplimentare de investiție în cogenerare de înaltă eficiență, în raport cu investiţia din scenariul contrafactual  Costuri eligibile |
| Parte neeligibilă |

|  |
| --- |
| Instalaţie convențională de producere a energiei termice |

***Valorile de referință ale eficienței se calculează în conformitate cu principiile menționate în cadrul Anexei II din Directiva 2012/27/EU privind eficiența energetică.***

***Exemple de calcul a costurilor eligibile:***

***Exemplu 1:***

*Intreprinderea X doreşte să modernizeze o instalație convenţională de energie termică (cazan pe cărbune) de 5 MWt (output), astfel încât aceasta să funcționeze ca o instalaţie de cogenerare de înaltă eficienţă de 6 MW (output), din care 1MWe şi 5 MWt.*

*În lipsa ajutorului, întreprinderea X nu ar moderniza instalația convențională de producere energie termică existentă (cazanul pe cărbune-scenariul contrafactual) și nu ar completa instalația pentru a deveni producătoare de energie în cogenerare.*

*Costurile eligibile = costuri totale de investiţii cu instalaţia de cogenerare de înaltă eficienţă de 6 MW (output) – costuri totale cu realizarea unui cazan pe cărbune de 5MWt (output), ca instalație nouă.*

***Exemplu 2:***

*Întreprinderea X doreşte să modernizeze o instalație de cogenerare de 6 MW (output), din care 1MWe şi 5MWt, astfel încât aceasta să funcționeze ca o instalaţie de cogenerare de înaltă eficienţă de 6 MW (output), din care 1MWe şi 6 MWt.*

*În lipsa ajutorului, întreprinderea X nu ar moderniza instalația de cogenerare existentă (scenariul contrafactual). Proiectul privind instalația de cogenerare de înaltă eficiență este realizat în principal pentru energie termică, în zonă nu există rețea de gaz, deci instalația care ar fi realizată în mod credibil în lipsa ajutorului de stat poate fi o centrală de producere energie termică pe cărbune, de 5 MWt.*

*Costurile eligibile = costuri totale de investiţii cu instalaţia de cogenerare de înaltă eficienţă de 6 MW (output) – costuri totale cu o centrală de producere energie termică pe cărbune de 5MWt (output).*

*In lipsa gazelor naturale, nu se finanțează/ nu sunt eligibile costurile lucrărilor de modernizare a unei instalatii de cogenerare existentă sau realizarea unei instalații noi de cogenerare eficientă.*

***Exemplu 3:***

*Intreprinderea X doreşte să realizeze o instalație de cogenerare de înaltă eficiență de 6 MW (output), din care 1MWe şi 5 MWt (proiect nou).*

*Costurile eligibile = costuri totale de investiţii cu instalaţia de cogenerare de înaltă eficienţă de 6 MW (output)*

1. **Mod de calcul în cazul unei investiţii privind:**

* *Modernizarea unei instalaţii existente care atinge deja pragul de înaltă eficienţă, în vederea obţinerii unei eficienţe sporite.*

***Exemplu de calcul a costurilor eligibile:***

*Intreprinderea X deține o instalație de cogenerare de înaltă eficiență, cu un randament global brut de 75%, pe care dorește să o modernizeze în sensul creșterii randamentului la 90%.*

*Costurile eligibile = costuri suplimentare de investiţii cu creșterea eficienței instalației de cogenerare de înaltă eficiență.*

|  |  |  |
| --- | --- | --- |
| **Tipul proiectului** | **Realizarea /modernizarea centralelor de cogenerare de înaltă eficiență cu funcționare pe gaze naturale** | |
| **Output** | Energie electrică și energie termică în cogenerare de înaltă eficiență | |
| **Tipul investiției** | Realizarea unei instalații de cogenerare de înaltă eficiență | Modernizarea unei instalații de cogenerare care atinge deja pragul de înaltă eficiență |
| **Exemplu de investiție** | * *Modernizarea unei instalații convenționale existente de energie electrică sau termică pentru a funcționa ca instalație de cogenerare de înaltă eficiență* * *Modernizarea instalației de cogenerare[[2]](#footnote-2)care nu este de înaltă eficiență* * *Construcția unei instalații de cogenerare de înaltă eficiență (proiect nou)* | * *Modernizarea unei instalații de cogenerare existente[[3]](#footnote-3) care atinge deja pragul de înaltă eficiență, în vederea obținerii unei eficiențe sporite* |
| **Scenariul contrafactual[[4]](#footnote-4)** | Instalație convențională de producere energie termică de capacitate cel mult egală cu cea a instalației de cogenerare de înaltă eficiență, care se obține prin modernizarea unei surse existente de producere a energiei termice |  |
| **Costuri eligibile** | Diferența dintre costurile cu realizarea instalației de cogenerare de înaltă eficiență și **costurile cu instalația convențională de producere separată a energiei termice[[5]](#footnote-5)** care ar fi fost realizată în mod credibil în absența ajutorului de stat. | **Costurile** **suplimentare** **de investiții** pentru modernizarea în vederea obținerii unei eficiențe sporite în cazul în care o instalație existentă atinge deja pragul de înaltă eficiență. |

(3) Ulterior încheierii contractului de finanţare, beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului de finanţare şi a returnării sumelor rambursate.

**1.8. Ajutor de stat**

Finanţarea nerambursabilă care intră sub incidenţa ajutorului de stat, va fi acordată ca ajutor pentru investiţii **solicitanţilor eligibili** – **întreprinderi (mici, mijlocii și mari),** *în conformitate cu regulile ajutorului de stat, aşa cum prevede secţiunea 4.1 a noilor Orientări privind ajutoarele de stat pentru protecția mediului și energie (CEEAG)* şi în conformitate cu prevederile Schemei de ajutor de stat pentru sprijinirea investiţiilor în cogenerarea de înaltă eficienţă în termoficarea urbană, aprobată prin Decizia Comisie Europene.

După acordarea ajutorului de stat prin semnarea contractului de finanțare, furnizorul ajutorului de stat va asigura respectarea prevederilor din Regulamentul privind procedurile de monitorizare a ajutoarelor de stat, pus în aplicare prin Ordinul preşedintelui Consiliului Concurenţei nr. 175/2007, şi cu Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE.

Ajutoarele pentru investiții în cogenerare de înaltă eficienţă sunt compatibile cu piața internă în sensul Art. 107 alineatul (3) din Tratat. Solicitanţii de finanţare vor completa Anexa 1a. la Cererea de finanţare referitoare la Conformitatea cu regulile de ajutor de stat.

**Condiții ce trebuie respectate din punct de vedere al conformării cu prevederile legale aferente ajutorului de stat**

1. **Ajutorul nu se acordă unei întreprinderi care se află în dificultate**

Ajutoarele pentru protecția mediului și energie nu pot fi acordate întreprinderilor aflate în dificultate, astfel cum sunt definite în Orientările Comisiei privind ajutoarele de stat pentru salvarea și restructurarea întreprinderilor nefinanciare aflate în dificultate.

La evaluarea ajutoarelor acordate în favoarea unei întreprinderi care face obiectul unui ordin de recuperare neexecutat în urma unei decizii anterioare a Comisiei de declarare a unui ajutor ca fiind ilegal și incompatibil cu piața internă, Comisia va lua în considerare cuantumul ajutorului care nu a fost încă recuperat.

1. **Efectul stimulativ şi principiul demarării lucrărilor**

Ajutoarele de stat acordate pentru proiecte care vizează investiţii în capacităţi de cogenerare de înaltă eficiență în cadrul măsurii de investiții 3 din cadrul PNRR vor fi acordate doar în cazul în care acestea au *efect stimulativ* şi respectă principiul *demarării lucrărilor.*

Solicitanții vor avea în vedere justificarea efectului stimulativ al finanţării solicitate şi respectarea principiului privind demararea lucrărilor în cazul proiectului propus spre finanțare, conform căruia **activitățile proiectului nu vor fi începute înainte de declararea eligibilităţii proiectului de către Ministerul Energiei** (**data primirii adresei/notificării de îndeplinire a eligibilităţii proiectului de către solicitant)**, cu excepția achiziției de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului), care nu sunt considerate drept demarare a lucrărilor. Solicitantul va completa în acest sens Declarația privind conformitatea cu regulile ajutorului de stat (Anexa 3 şi Anexa 1a. Conformitatea cu prevederile legale privind acordarea ajutoarelor compatibile cu piața internă în aplicarea articolelor 107 și 108 la Tratat.

Prin “demararea lucrărilor” se intelege primul angajament ferm (de exemplu, de a comanda echipamente sau de a începe construcția) care face o investiție ireversibilă. Cumpărarea de terenuri și lucrări pregătitoare, cum ar fi obținerea autorizațiilor și efectuarea studiilor preliminare de fezabilitate, nu sunt considerate demarare a lucrărilor. În cazul preluărilor de întreprinderi, „demararea lucrărilor”, înseamnă data de achiziționare a activelor direct legate de unitatea preluată.

**“Efectul stimulativ" are loc atunci când ajutorul îl determină pe beneficiar să-și schimbe comportamentul, să se angajeze într-o activitate economică suplimentară sau într-o activitate economică mai ecologică, pe care nu le-ar desfășura fără ajutor sau le-ar desfășura într-o manieră restrânsă sau diferită. Ajutorul nu trebuie să suporte costurile unei activități pe care beneficiarul ajutorului le-ar suporta oricum și nu trebuie să compenseze riscul comercial normal al unei activități economice. Dovada unui efect de stimulare presupune identificarea scenariului factual și a scenariului contrafactual probabil, în absența ajutorului.**

Solicitanţii de ajutor de stat în cadrul măsurii de investiții 3 din cadrul PNRR vor explica în cadrul Cererii de finanţare ce **s-ar întâmpla în absența ajutorului, și anume situația în care investiţiile propuse prin proiect nu s-ar realiza,** care este descrisă ca fiind **scenariul contrafactual**.

Din momentul primirii adresei de îndeplinire a **eligibilităţii**, solicitantul/beneficiarul poate începe activităţile proiectului.

**Dacă activitățile proiectului încep anterior declarării eligibilităţii proiectului de către Ministerul Energiei (cu excepția activităților care nu sunt considerate de demarare a lucrărilor) întregul proiect nu va mai fi eligibil pentru finanțare.**

1. **Cumulul ajutorului de stat**

Pentru acelaşi beneficiar şi aceleaşi cheltuieli eligibile, ajutorul acordat în cadrul măsurii de investiții 3 din cadrul PNRR nu se poate cumula cu niciun alt ajutor de stat investițional, inclusiv de minimis.

1. **Alte cerințe tehnice privind ajutorul de stat**

Ajutoarele pentru investiții se acordă numai pentru capacitățile nou instalate sau modernizate, astfel încât să fie respectate cerințele I3 din PNRR.

Lucrările de modernizare a unei instalații existente se referă la lucrări care sunt necesare instalaţiei să funcționeze ca o centrală de cogenerare de înaltă eficiență, pe gaz, în sectorul încălzirii centralizate, prin folosirea gazului natural, pregătite pentru amestec cu gazele regenerabile/ cu emisii reduse de carbon, inclusiv hidrogen verde, fără să depăşească pe durata de viaţă economică, pragul de maximum 250g CO2 eq/KWh. Cu toate acestea, operațiile de întreținere și de înlocuire a pieselor și a componentelor unei centrale, care sunt în mod normal efectuate pe durata de viață preconizată a instalației, nu se califică pentru a fi eligibile (de ex. *Dacă instalația existentă* *ar avea nevoie de anumite investiții în absența ajutorului, în scopul de a continua să funcționeze, de exemplu, investițiile necesare pentru a se conforma anumitor standarde sau investiții pentru înlocuirea pieselor din deprecierea acestuia, costurile eligibile ar trebui să fie calculate în funcție de scenariul contrafactual respectiv, iar costurile respective, pe care beneficiarul le-ar suporta în absența ajutorului, ar trebui să fie deduse).*

Noua centrală de cogenerare trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, cu modificarile ulterioare. Modernizarea unei centrale de cogenerare existente sau conversia unei centrale existente de generare de energie electrică într-o unitate de cogenerare are drept rezultat economii de energie primară în comparație cu situația inițială.

**Capitolul 2. Reguli pentru acordarea finanţării**

**Verificarea administrativă și a eligibilității cererilor de finanțare va presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității a cererii de finanțare (anexă la prezentul ghid), respectiv:
  + eligibilitatea solicitantului - se va verifica dacă solicitantul îndeplinește criteriile prevăzute în prezentul ghid/apel de proiecte,
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid/apel de proiecte.

**2.1. Eligibilitatea solicitantului**

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul are personalitate juridică (întreprindere mică, mijlocie sau mare implicată în sectorul termoficării urbane) și este legal constituit în conformitate cu legislaţia specifică și este societate (constituită conform prevederilor Legii nr. 31/1990 privind societățile republicată, cu modificările şi completările ulterioare, *Se probează prin:*

* *Actul constitutiv, Statutul şi Certificatul constatator eliberat de Oficiul Registrului Comerţului sau documente echivalente cu traducere autorizată (emis cu maximum 30 zile înainte de depunerea cererii de finanţare), valabil la data depunerii documentelor însoţitoare ale Cererii de finanţare.*

**Atenţie!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile.*

*Se va lua în considerare codul CAEN al activităţii pentru care solicitantul intenţionează să acceseze fonduri în cadrul măsurii de investiții 3 din cadrul PNRR..*

*Pentru societățile care funcționează și prin filiale / sucursale / punct de lucru, care îndeplinesc împreună condițiile de eligibilitate, societatea comercială mamă va fi eligibilă la finanțare pentru toate structurile coordonate.*

1. Solicitantul derulează activități economice eligibile din sectoare aferente secţiunii D - Producția de energie electrică şi termică, gaze, apă caldă şi aer condiţionat, definită conform codificării CAEN Rev. 2 (Ordinul nr. 337 din 20 aprilie 2007 al preşedintelui Institutului Naţional de Statistică privind actualizarerea Clasificării activităţilor din economia naţională – CAEN, cu modificǎrile şi completǎrile ulterioare).

*Se probează prin:*

* *Certificatul constatator eliberat de Oficiul Registrului Comerţului, sau documentul echivalent cu traducere autorizată, valabil la data depunerii cererii de finanțare, emis cu maximum 30 zile înainte de depunerea cererii de finanțare: se va lua în considerare codul CAEN al activităţii pentru care solicitantul intenţionează să acceseze fonduri în cadrul măsurii de investiții 3 din PNRR.*

Încadrarea solicitanţilor (întreprindere mică, mijlocie, mare) se va face în conformitate cu prevederile [Recomandării Comisiei – definirea microîntreprinderilor și a întreprinderilor mici și mijlocii](https://eur-lex.europa.eu/legal-content/RO/AUTO/?uri=celex:32003H0361) din 6 mai 2003 (2003/361/EC); și ale Legii nr. 346/2004 privind stimularea înfiinţării şi dezvoltării IMM, cu modificările şi completările ulterioare având în vedere inclusiv identificarea întreprinderilor partenere și/sau legate cu întreprinderea solicitantă, astfel:

* Pentru întreprinderile care au cel puţin un exerciţiu financiar încheiat, categoria întreprinderii se va stabili luând în considerare datele întreprinderilor (număr de angajaţi, cifra de afaceri neta, rezultat anual al bilanțului contabil) din ultimul exerciţiu financiar pentru care s-au depus şi s-au înregistrat situaţiile financiare la organul fiscal competent, cu menţiunea că statutul de IMM se pierde sau se dobândeşte numai dacă întreprinderea respectivă a depăşit pragurile legale pe parcursul a 2 exerciţii financiare consecutive (se vor analiza şi datele întreprinderii pe exerciţiile financiare precedente).
* Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, se va realiza în conformitate cu prevederile **Ghidului privind definirea IMM-urilor**, elaborat de Comisia Europeană (varianta revizuită în 2015 care poate fi consultat la următoarea adresă: <http://ec.europa.eu/growth/smes/business-friendly-environment/> sme-definition\_ro

1. Solicitantul **nu** se încadrează într-una din situaţiile de mai jos:
2. este în incapacitate de plată/în stare de insolvenţă conform prevederilor, Legii nr. 85/2014 privind procedurile de prevenire a insolvenței și de insolvență, cu modificările şi completările ulterioare, după caz;
3. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar;
4. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România;
5. este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;
6. *Solicitantul/reprezentantul legal al Solicitantului* a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de *res judicata*;
7. *Solicitantul/reprezentantul legal al Solicitantului* a fost subiectul unei judecăţi de tip *res judicata* pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
8. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;
9. este o întreprindere în dificultate.

*Se probează prin:*

* *Declaraţia de eligibilitate a solicitantului (Anexa 3* *la prezentul Ghid);*
* *Declaraţia privind conformitatea cu ajutorul de stat (Anexa 1a si Anexa 3 la prezentul Ghid);*
* *În cazul selecţiei proiectului, la contractare se va proba îndeplinirea obligaţiilor de la litera f), punctul 3) prin Certificatul de atestare fiscală emis de ANAF şi de Direcţia locală de taxe şi impozite, aflate în termenul de valabilitate, conform formatului specific pentru solicitarea de finanţare prin fonduri europene nerambursabile. De asemenea, la contractare vor fi probate alte obligaţii prin Cazier fiscal al solicitantului şi Cazier judiciar al reprezentantului legal aflate în termenul de valabilitate.*

1. Reprezentantul legal al solicitantului, inclusiv membrii echipei de management/Unității de Implementare a Proiectului, nu se află în situație de conflict de interese, astfel cum este definit în legislaţia naţională.

* *Se probează prin Declaraţia privind conflictul de interese (Anexa 3 la prezentul Ghid).*

1. Solicitantul demonstrează capacitate de management de proiect, prin documentele privind Unitatea de Implementare a Proiectului*.*

*Se probează cu:*

* *Decizia de înfiinţare a UIP/Echipei de management, CV-urile membrilor UIP/echipei de management/ fişe de post (dacă posturile sunt vacante, se prezintă doar fișele de post; pentru posturile ocupate, se prezintă atât CV-urile, cât și fișele de post); a se vedea descrierea din secţiunea Resurse Umane Implicate din Cererea de Finanţare.*

1. Solicitantul demonstrează capacitate tehnică pentru susținerea activităților proiectului.

* *Se probează prin dovedirea studiilor/experienței angajaților/structurii, în implementarea unor proiecte/activități din domeniul relevant funcției prestate în cadrul proiectului: CV-uri, fișe de post și alte informații similare relevante (diplome/decizii interne) - a se vedea secțiunea Capacitate tehnică din Cererea de Finanțare; echipa tehnică va fi menționată în decizia UIP/echipă de managemen, într-un capitol separat;*

1. *Solicitantul* demonstrează *capacitatea financiară pentru implementarea proiectului prin indicatorii de solvabilitate, respectiv dacă raportul dintre Datorii totale și Capitaluri proprii care trebuie să fie mai mic 7,5, în ultimul an financiar. Dacă solicitantul nu îndeplineşte acest criteriu sau nu are un exercițiu financiar încheiat(este înființată în anul depunerii ofertei), trebuie să prezinte la depunere o* ***scrisoare de*** ***confort angajantă*** *emisă de o instituție bancară* *privind asigurarea unui credit care să acopere toată suma necesară pentru cofinanțarea proiectului și cheltuielile neeligibile ale proiectului;*

*Probează cu:*

* + *Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 3 exerciţii financiare încheiate, anterioare anului de depunere a Cererii de finanţare în corelare cu secțiunea Solicitant din Cererea de finanţare.*
  + *Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere a Cererii de finanţare, în corelare cu secțiunea Solicitant din Cererea de finanţare.*
  + *Documente de confirmare/alocare a contribuţiei solicitantului (de ex: Hotărârea AGA / CA / Asociatului Unic al societăţii) privind asigurarea cofinanţării proiectului şi acoperirea contravalorii cheltuielilor altele decât cele eligibile.*
  + *Declaraţia de angajament a solicitantului (Anexa 3 la prezentul Ghid), dupa caz scrisoare de confort angajantă emisă de o instituție bancară privind asigurarea unui credit pentru cofinanțarea proiectului și cheltuielile neeligibile ale proiectului;*

Dacă întreprinderea nu are un exerciţiu financiar încheiat (este înfiinţată în anul depunerii CRF), datele luate în considerare sunt cele care fac obiectul unei declaraţii pe proprie răspundere a solicitantului (conform Certificatului constatator şi Declaraţie privind încadrarea întreprinderii în categoria IMM). Întreprinderile cu activitate de mai puţin de 3 ani vor depune aceste documente pentru exerciţiile financiare încheiate.

Întreprinderile mari vor depune documentele de mai sus numai pentru ultimul exerciţiu financiar încheiat.

h) Solicitantul justifică necesitatea finanţării proiectului prin ajutor de stat (*efectul stimulativ*)

*Se probează prin:*

* *Declaraţia privind conformitatea cu regulile ajutorului de stat din Anexa 3  la la prezentul Ghid*
* *Anexa 1a. la prezentul Ghid (*Conformitatea cu preverile legale privind acordarea ajutoarelor compatibile cu piața internă în aplicarea articolelor 107 și 108 la Tratat*);*

**2.2. Eligibilitatea proiectului**

Proiectele depuse în cadrul măsurii de investiții 3 din cadrul PNRR trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în PNRR, corespunzătoare măsurii de investiții 3 și în prezentul ghid al solicitantului, respectiv Construcția/modernizarea unităților de producţie a energiei electrice și termice în cogenerare de înaltă eficiență, în termoficarea urbană, prin folosirea gazului natural, pregătite pentru amestec cu gazele regenerabile/cu emisii reduse , inclusiv hidrogen verde, oferind centralelor posibilitatea să atingă pe durata de viaţă economică, pragul de maximum 250g CO2 eq/KWh. **Soluțiile tehnice propuse în proiect asigură posibilitatea utilizării în amestec a gazului metan cu gaze regenerabile/ cu emisii reduse de carbon, inclusiv hidrogen verde (*hydrogen readiness*) si sunt flexibile, în ceea ce privește utilizarea acestora pe durata de viață economică a investițiilor.**
2. Proiectul înlocuiește cel puțin aceeași capacitate a unor centrale electrice și/ sau a unor centrale de producere a energiei termice cu emisii semnificativ mai mari de dioxid de carbon (de exemplu, cărbune, lignit sau petrol), astfel ducând la o scădere a emisiilor de GES.
3. Proiectul cuprinde cel puţin o activitate eligibilă din cele enumerate la secțiunea *1.3.2 Activități eligibile (cuprinzând în mod obligatoriu achiziția de echipamente de producere a energiei).*

* *A se vedea secțiunile Activităţi previzionate din Cererea de finanțare și Studiul de fezabilitate*

1. Perioada de implementare a proiectului se încadrează în perioada de eligibilitate a cheltuielilor, respectiv activitățile considerate „demararea lucrărilor” se încadrează între data acordării ajutorului (data la care Ministerul Energiei a transmis solicitantului adresa de declarare a eligibilității proiectului) și data preconizată de finalizare, dar nu mai târziu de 30.06.2026.
2. Anumite activități legate de proiect (studiul de fezabilitate, achiziția de teren, etc) pot fi realizate înainte de data de început a eligibilității, 01.02.2020, cu respectarea principiului “*demararea lucrărilor*”*, însă acestea nu vor fi eligibile pentru rambursarea din fonduri europene.*

* *A se vedea secțiunea Activităţi previzionate din Cererea de finanţare.*

1. Durata de implementare a proiectului este de maxim 3 ani de la semnarea contractului și nu depăşeşte data de 30.06.2026.

* *A se vedea secțiunea Activităţi previzionate din Cererea de finanţare.*

1. Proiectul vizează investiţii în capacități de cogenerare de înaltă eficienţă nou instalate sau modernizate.

* *Se probează cu secțiunea Studiul de fezabilitate din Cererea de finanțare și Studiul de fezabilitate, faptul că* **folosirea gazului natural pentru producţia de energie electrică și termică în cogenerare, conform celor mai bune alternative tehnice disponibile posibil, în amestec cu gazele regenerabile/cu emisii reduse, inclusiv hidrogen verde, va oferi centralelor noi posibilitatea să atingă pragul, pe durata de viaţă economică a centralelor, de maximum 250g CO2 eq/KWh.**

|  |
| --- |
| ***Observaţie:*** *Conform Hotărârii Guvernului nr. 2.139 din 30 noiembrie 2004 (\*actualizată\*) pentru aprobarea Catalogului privind clasificarea şi duratele normale de funcţionare a mijloacelor fixe, turbinele pe gaze au o durată normală de funcţionare între* ***12-22 ani*** *(subgrupa 2.1. Echipamente tehnologice (maşini, utilaje şi instalaţii de lucru) - 2.1.16.2.2. turbine cu abur, turbine cu gaze).* |

1. Proiectul **propune implementarea/achiziţionarea de tehnologii cu niveluri ridicate de performanță de mediu în sectorul energetic** (inclusiv în ceea ce privește **eficienţa globală (%) a acestora**, prin specificațiile tehnice expuse în Studiul de Fezabilitate.
2. Cogenerarea este de înaltă eficiență, definită în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE şi 2006/32/CE, iar tehnologiile de cogenerare sunt cele prevazute de Directiva 2012/27/UE.

* *Se probează cu secțiunea Studiul de fezabilitate din Cererea de finanțare și Studiu de fezabilitate*

|  |
| --- |
| **Atenție!**  Instalația de cogenerare de înaltă eficienţă va fi prevǎzută, încă de la nivel de SF, cu grupuri de măsurare pentru combustibili şi energie produsă şi livrată. Aparatura de măsurare utilizată va respecta reglementǎrile metrologice în domeniu emise de BRML (Biroul Român de Metrologie Legală), iar schemele de instalare vor respecta normativele tehnice specifice. |

1. Proiectul a fost aprobat de către solicitant în condițiile legislației aplicabile.

* *Se probează prin documentele de aprobare a proiectului, în conformitate cu prevederile legale în vigoare (Hotătâre AGA/CA, alte documente similare).*
* Proiectul este localizat pe teritoriul României.*A se vedea secțiunea Localizare proiect din Cererea de finanțare.*

1. Activitatea economică identificată prin codul CAEN pentru care se solicită finanţarea este eligibilă şi prin proiect nu se sprijină în niciun fel activităţile/sectoarele excluse de la finanțare.

*Se probează prin:*

* *Declarația privind conformitatea cu regulile ajutorului de stat, Anexa 3 la prezentul Ghid;*
* *Declaraţia de angajament Anexa 3 la prezentul Ghid;*
* *Anexa 1a. Conformitatea cu prevederile legale privind acordarea ajutoarelor compatibile cu piața internă în aplicarea articolelor 107 și 108 din Tratat .*

|  |
| --- |
| **Atenție!**  În cadrul prezentului ghid **nu** se acordă sprijin financiar pentru următoarele:  (a) proiectarea și fabricarea de produse, de mașini sau de mijloace de transport ecologice menite să funcționeze cu mai puține resurse naturale, nici măsurilor adoptate în uzine sau alte unități de producție în scopul ameliorării siguranței sau a igienei9;  (b) ajutoare de stat pentru cercetare, dezvoltare și inovare care fac obiectul normelor stabilite în Comunicarea Comisiei privind cadrul pentru ajutoarele de stat pentru cercetare, dezvoltare și inovare10;  (c) ajutoare de stat pentru îmbunătățirea biodiversității reglementate de alte norme privind ajutoarele de stat (și anume, normele privind prestarea de servicii de interes economic general11, privind ajutoarele de stat în sectorul agricol și forestier sau în sectoarele de producție primară din sectorul pescuitului și acvaculturii.  (d) ajutoarelor de stat pentru energia nucleară. |

1. Valoarea finanţării solicitate nu depășește 50.000.000 euro (echivalent în lei la cursul Infoeuro din luna anterioară depunerii cererii de finanţare).

* *A se vedea secțiunea Buget-Activităţi şi cheltuieli din Cererea de finanțare, Declarația privind conformitatea cu regulile ajutorului de stat.*

1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, tehnologia informaţiei, achiziţiile publice; informare şi publicitate, ajutorul de stat precum şi orice alte prevederi legale aplicabile fondurilor europene, dupa caz.

*Se probează prin:*

* *Declarația de eligibilitate din Anexa 3 la prezentul Ghid, corelat cu secțiunea Principii orizontale;*
* *Planul de informare și publicitate.*

1. Investiția/investițiile din cadrul proiectului nu a/au mai beneficiat de finanţare din fonduri publice, cu excepţia studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuţie).

*Se probează prin:*

* *Declarația de eligibilitate a solicitantului din Anexa 3* *la prezentul Ghid.*

1. Bugetul proiectului respectă indicaţiile privind încadrarea în categoriile de cheltuieli, conform Anexei 4 Categorii de cheltuieli, la prezentul Ghid .

*Se probează prin:*

* *Secţiunea Buget - Activități și cheltuieli din Cererea de finanţare;*

1. *Anexa 1a. Conformitatea cu prevederile legale privind acordarea ajutoarelor compatibile cu piața internă în aplicarea articolelor 107 și 108 din Tratat la prezentul Ghid.* Se va demonstra dreptul de proprietate/concesiune/administrare/superficie al imobilelor/ capacităților existente unde se realizează investiţia, pe perioada implementării proiectului şi inclusiv pe o perioadă de cinci ani de la data previzionată pentru efectuarea plăţii finale în cadrul proiectului şi are dreptul de a efectua lucrările prevăzute în proiect asupra imobilului. Contractul de concesiune/administrare/superficie trebuie să se afle în perioada de valabilitate.

* *Se probează cu actele admise de lege privind drepturile* *proprietate/concesiune/administrare/superficie asupra imobilelor, necesare pentru implementarea proiectului;*
* *Declarația de eligibilitate a solicitantului (Anexa 3 la prezentul Ghid).*

La momentul depunerii cererii de finanţare, solicitantul va proba printr-o:

* *Declaraţie de eligibilitate a solicitantului (Anexa 3 la prezentul Ghid) că* ***imobilele / capacităţile existente*:**
* Sunt disponibile pentru investiții (în sensul că deţine un drept real asupra acestora sau au fost inițiate demersurile pentru obținerea dreptului de proprietate/concesiune/ administrare/ superficie. Exemplu: precontract de vânzare – cumpărare);
* Sunt libere de orice sarcini, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
* Nu fac obiectul unor litigii în curs de soluţionare la instanţele judecătoreşti cu privire la situaţia juridică;
* Nu fac obiectul revendicărilor potrivit unor legi speciale în materie sau dreptului comun.

La semnarea contractului de finanţare, (în cazul aprobării proiectului pentru finanţare), solicitantul va face dovada deţinerii dreptului de proprietate/concesiune/administrare/superficie pentru imobilele supuse investiţiei pentru care la cererea de finanţare au fost depuse acte prevăzute de lege pentru iniţirea demersului de obţinere a acestor drepturi:

* *Se probează prin oricare dintre actele admise de lege (act de proprietate/administrare/ contract de concesiune/superficie, valabile cel puţin încă 5 ani la data previzionată a ultimei plăţi în cadrul proiectului;*
* *Extras de carte funciară care să probeze că imobilele****/*** *capacităţile existente sunt libere de orice sarcini.*

**2.3.Eligibilitatea cheltuielilor**

*Baza legală:*

* Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Decizia Comisiei Europene de aprobare a schemei de ajutor de stat;
* Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088;
* Decizia de punere în aplicare a Consiliului de aprobare a evaluării planului de redresare și reziliență al României ;
* Legislația națională și europeană în vigoare la data semnării contractului de finanțare;
* Instrucțiunile ME/MIPE, pentru contractele de finanțare semnate după data (publicării) acestora.

**Pentru a fi eligibile în vederea finanţării prin PNRR, toate cheltuielile trebuie să respecte prevederile reglementărilor de mai sus, să corespundă obiectivelor măsurii de investiții 3, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.**

Pentru a fi eligibilă, o cheltuială trebuie să îndeplinească în mod cumulativ, următoarele condiţii cu caracter general:

* 1. să fie efectuată de către beneficiar şi plătită de acesta de la data de 01.02.2020, cu respectarea prevederilor legale privind ajutorul de stat, şi nu mai tarziu de 30 iunie 2026;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
  3. să fie în conformitate cu prevederile PNRR- componenta energie;
  4. să fie în conformitate cu contractul/decizia/ordinul de finanţare, încheiat între Ministerul Energiei intermediar şi beneficiar;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului.

***În plus, o cheltuială este eligibilă dacă:***

Investiţia/ investiţiile din cadrul proiectului nu a/ au mai beneficiat de finanţare din fonduri publice, cu excepţia studiilor preliminare- studiul de prefezabilitate, analiza geo-topografică, studiu de fezabilitate, proiect tehnic, detalii de execuţie.

Cheltuielile identificate de beneficiar vor fi încadrate pe categoriile de cheltuieli din Anexa 4 la Ghid.

**Nu sunt eligibile** următoarele tipuri de cheltuieli:

* cheltuieli aferente contribuției în natură;
* cheltuieli cu amortizarea;
* cheltuieli cu achiziția terenurilor și a imobilelor deja construite;
* cheltuieli de leasing;
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport;
* cheltuieli generale de administrație;
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare;
* alte comisioane aferente creditelor;
* achiziţia de echipamente second-hand;
* amenzi, penalităţi şi cheltuieli de judecată și arbitraj;
* costurile pentru operarea obiectivelor de investiţii;
* cheltuielile efectuate pentru obiective de investiţii executate în regie proprie ;
* Cheltuieli pentru comisioane, cote, taxe ;
* TVA.

|  |
| --- |
| **Atenţie!**   * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului- Anexa 3 la prezentul Ghid) * Cheltuielile aferente activităţilor proiectului realizate înainte de declararea eligibilităţii proiectului de către Ministerul Energiei (inclusiv cele care nu sunt considerate de demarare a lucrărilor) nu sunt eligibile a fi decontate în cadrul măsurii de investiții (A se vedea secţiunea 1.8 privind ajutorul de stat*).* * Cheltuielile privind informarea, publicitatea și auditul financiar sunt obligatorii. |

***Prevederi privind TVA***

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este **eligibilă dacă este nerecuperabilă**, potrivit legii.

***Implementarea financiară a proiectului***

**Baza legală:**

Implementarea financiară se face prin mecanismul cererilor de transfer în conformitate cu prevederile **OUG nr. 124/2021** *privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.*

# Capitolul 3. completarea Cererii de Finanţare

Pentru a propune un proiect în vederea finanţării, solicitantul trebuie să completeze o **Cerere de finanţare**, conform modelului din Anexa nr.1. Aceasta se va transmite prin sistemul informatic, împreună cu toate anexele solicitate sau dacă acesta nu este funcțional vor fi depuse pe hârtie la Ministerul Energiei.

Cererile de finanţare propriu-zise vor fi depuse fie direct de către solicitant.

**3.1. Înregistrarea solicitantului în sistem**

Înainte de demararea completării conţinutului cererii de finanţare, solicitanţii au obligaţia înregistrării în sistemul informatic.

Odată cu înregistrarea solicitantului, este necesară completarea tuturor câmpurilor, întrucât informaţiile din această secţiune sunt esenţiale pentru evaluarea eligibilităţii solicitantului sau pentru evaluarea tehnico-economică.

Astfel, la secţiunea solicitant se vor regăsi următoarele informaţii:

* Date de identificare (denumire, tip – se va selecta dintr-un nomenclator, caracterul de IMM, cod fiscal, cod CAEN principal, nr. de înegistrare şi registrul unde este înregistrată entitatea, data înfiinţării, înregistrare în scop de TVA, entitate de drept public sau nu)
* Reprezentant legal (funcţie, nume, prenume, data naşterii, CNP, date de contact)
* Sediul social
* Date financiare:
  + conturi bancare
  + exerciţii financiare (moneda, dată începere, dată de încheiere, număr mediu de salariaţi, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informaţii este necesară pentru a stabili eligibilitate solicitantului; este necesară citirea cu atenţie a ghidului solicitantului pentru cerinţele legate de exerciţiile financiare (pentru anumite apeluri este suficientă completarea informaţiei pentru un singur execiţiu finanicar, pentru altele sunt necesare trei exerciţii financiare).*

* Finanţări:
  + Asistenţă acordată anterior, unde se completează cu informaţii privind proiectele derulate anterior de către solicitant, încheiate sau aflate în derulare
  + Asistenţă solicitată, unde se completează cu informaţii privind proiectele depuse pentru obţinerea de finanţare pe alte programe

*Notă: informaţiile nu trebuie să se limiteze la programele/ proiectele finanţate din fonduri europene, ci la toate tipurile de finanţări*

* Descrierea grupului:

*Notă: această informaţie este necesară pentru a verifica întreprinderile legate şi caracterul acestora în funcţie de acţionariat (a se vedea* [*Recomandarea Comisiei – definirea microîntreprinderilor și a întreprinderilor mici și mijlocii*](https://eur-lex.europa.eu/legal-content/RO/AUTO/?uri=celex:32003H0361) *din 6 mai 2003 (2003/361/EC), ghidul ”Noua definiţie a IMM-urilor - Ghidul utilizatorului şi model de declaraţie”, Legea nr. 346/2004 privind stimularea înfiinţării şi dezvoltării IMM, cu modificările şi completările ulterioare). Chiar dacă în cadrul unui anumit obiectiv specific informaţia nu este relevantă, este posibil ca solicitantul să solicite finanţări pe alte domenii / programe operaţionale unde această informaţie este esenţială pentru stabilirea eligibilităţii.*

**3.2. Modalitatea de completare a Cererii de finanţare**

Elaborarea Cererii de finanţare se va face conform modelului din Anexa nr.1.

Câmpurile Cererii de finanţare şi cele privind modelul de buget corespund câmpurilor din sistemul informatic. Modelele din prezentul Ghid au rolul de a facilita cerinţele de completare a cererii de finanţare din sistemul informatic.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

**În vederea completării Cererii de finanţare trebuie avută în vedere anexarea tuturor documentelor menţionate la prezentul ghid.**

***Important!***

Solicitantul are obligaţia să verifice ataşarea tuturor anexelor obligatorii la Cererea de finanţare. În cazul în care se constată, la nivelul evaluării relevanţei, maturităţii şi sustenabilităţii, existenţa unor activităţi pentru care solicitantul nu a ataşat anexele obligatorii specifice, chiar și ulterior clarificărilor solicitate, proiectul va fi respins pentru nerespectarea condiţiilor din prezentul ghid.

De asemenea, anexele care sunt incomplete, ilizibile sau care nu sunt semnate, pot conduce la respingerea Cererii de finanţare.

***3.2.1 Obiectivele şi rezultatele proiectului***

Obiectivul general al proiectului va fi stabilit în directă corelare cu măsura de investiții 3 din cadrul PNRR şi cu acţiunea de finanţare, conform secţiunii 1.3, în conformitate cu indicaţiile din Anexa 1. Fiecărui obiectiv îi va fi atribuit un rezultat.

Toate obiectivele vor fi asociate cu rezultatele aşteptate la măsura de investiții 3 din cadrul PNRR şi vor fi cuantificate în indicatori.

***3.2.2. Context şi justificare***

Descrierea proiectului (se completează la secţiunile ***Context şi Justificare***) va indica un minim de informaţii cu privire la următoarele aspecte:

* + Contextul în care este propus proiectul;
  + Informaţii privind infrastructura modernizată/realizată (localizare, date fizice, factori interesaţi etc.);

Cerinţele suplimentare detaliate sunt prezentate în secţiunea relevantă din Anexa 1.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***3.2.3 Sustenabilitate***

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp).

***3.2.4 Relevanţă***

În cadrul acestei secţiuni se vor completa informaţii legate de relevanţa proiectului în raport cu strategiile relevante pentru sectorul energetic, cum ar fi:

* + Contribuţia la **Planul Naţional Integrat în Domeniul Energiei și Schimbărilor Climatice 2021-2030**;
  + Corelările cu legislaţia naţională în domeniu şi Directiva 2009/72/CE a Parlamentului European şi a Consiliului din 13 iulie 2009 privind normele comune pentru piaţa internă a energiei electrice şi de abrogare a Directivei 2003/54/CE;
  + Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE şi 2006/32/CE.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

***3.2.5 Riscuri***

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi de exemplu: întârzieri în procedura de achiziție publică .

Pentru riscurile identificate vor fi propuse măsuri de reducere a riscului.

***3.2.6 Complementaritate***

Informaţiile care vor fi evaluate în capitolul complementaritate permit Ministerului Energiei atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

Întrucât proiectele sunt punctate suplimentar pentru asigurarea complementarităţii cu proiecte implementate de alţi beneficiari, proiectele pentru care se aplică acest principiu vor fi prezentate într-o anexă.

***3.2.7 Aplicarea principiilor orizontale***

Respectarea cadrului legal este obligatorie pentru orice solicitant sau beneficiar de finanţare din fondurile UE. Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea principiilor prevăzute în *Pilonul european al drepturilor sociale*(disponibil la <https://ec.europa.eu/info/strategy/priorities-2019-2024/economy-works-people/jobs-growth-and-investment/european-pillar-social-rights/european-pillar-social-rights-20-principles_ro>).

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.***

***Şanse egale:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cererea de finanţare va detalia modul în care legislaţia aplicabilă va fi respectată în selecţia membrilor UIP/ Echipei de management de proiect şi a experţilor implicaţi în implementarea proiectului, precum şi ulterior în activitatea întreprinderii.

Se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:

* Utilizarea unor echipamente mai eficiente energetic și cunatificarea rezultatelor asupra consumului de energie și a emisiilor de CO2;
* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

***3.2.8. Descrierea investiţiei***

Descrierea proiectului va indica un minim de informaţii cu privire la următoarele aspecte:

* Componentele, activitățile investiției și modul în care se adresează problemelor identificate;
* Date generale privind investiția propusă;
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului;
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

Cerinţe specifice suplimentare sunt prezentate în secţiunea relevantă din Anexa 1.

***3.2.9 Evaluarea Impactului asupra Mediului (EIM)***

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa nr. 1 și nr. 2 din Legea nr. 292/2018 privind evaluarea impactului anumitor proiecte publice şi private asupra mediului. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

Având în vedere principiul DNSH beneficiarul va urmări ca cel puțin 70% din deșeurile nepericuloase din construcții și demolări (cu excepția materialelor naturale menționate la categoria 17 05 04 din Lista europeană a deșeurilor stabilită prin Decizia 2000/532/CE) generate pe șantier sunt pregătite pentru reutilizare, reciclare și recuperarea altor materiale, inclusiv operațiunile de rambleu folosind deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor de construcții și demolări. Beneficiarul va urmari limitarea generarii de deșeuri în procesele legate de construcții și demolări, în conformitate cu Protocolul UE de gestionare a deșeurilor de construcții și demolări și luând în considerare cele mai bune tehnici disponibile și utilizând demolări selective pentru a permite îndepărtarea și manipularea în siguranță a substanțelor periculoase și pentru a facilita reutilizarea -reciclare de calitate prin indepartarea selectiva a materialelor, folosind sistemele de sortare disponibile pentru deseurile de constructii si demolari.

Totodată, în ceea ce privește procedura de evaluare a impactului asupra mediului, riscurile de degradare legate de conservarea calității apei și evitarea stresului hidric vor fi identificate și abordate cu scopul de a obține o stare bună a apei și un potențial ecologic bun, astfel cum sunt definite la articolul 2 punctele (22) și (23) din Regulamentul (UE) 2020/ 852, în conformitate cu Directiva 2000/60/CE a Parlamentului European și a Consiliului și cu un plan de gestionare a utilizării și protecției apei, elaborat în temeiul acesteia pentru corpul sau corpurile de apă potențial afectate, în consultare cu părțile interesate relevante.

|  |
| --- |
| **Atenție!**  **Sunt excluse de la finanțare prin prezentul ghid acele proiecte ce includ construcții noi pe următoarele categorii de terenuri:**  (a) teren arabil și teren cultivat cu un nivel moderat până la ridicat de fertilitate a solului și biodiversitate subterană, conform studiului UE LUCAS;  (b) terenuri verzi cu valoare recunoscută pentru biodiversitate ridicată și terenuri care servesc ca habitat pentru speciile pe cale de dispariție (floră și faună) enumerate pe Lista roșie europeană sau pe Lista roșie a IUCN;  (c) terenuri forestiere (acoperite sau nu de copaci), alte terenuri împădurite sau terenuri acoperite parțial sau integral sau destinate să fie acoperite cu copaci, chiar dacă acei copaci nu au atins încă dimensiunea și acoperirea pentru a fi clasificați drept pădure sau alte terenuri împădurite, așa cum sunt definite în conformitate cu definiția FAO a pădurii. |

În etapa de evaluare administrativa a proiectului, ME va verifica existența declarației pe propria răspundere a solicitantului privind respectarea principiului DNSH (Anexa nr. 7 la prezentul ghid).

Autorităţile competente pentru protecţia mediului (ACPM) vor asigura, totodată, consultarea publicului interesat pe parcursul dezbaterii publice.

*1.Documente necesare la depunerea cererii de finanțare:*

* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul);
* Declaraţia pentru siturile Natura 2000/Studiu de evaluare adecvată (după caz);
* Calendarul privind derularea procedurii de emitere a actului de reglementare elaborat de către autoritatea competentă pentru protecţia mediului;
* Rezumatul fără caracter tehnic (dacă procedura se finalizează cu emiterea Acordului de Mediu);
* Raportul EIM (unde este cazul).
* În mod excepțional, în cazul în care procedura pentru obținerea actului de reglementare este încă în derulare, la momentul depunerii cererii de finanțare solicitantul trebuie să facă dovada depunerii la autoritatea competentă a documentelor pentru obținerea actului de reglementare pentru protecția mediului. În cazul în care, ulterior depunerii cererii de finanțare, intervin costuri suplimentare în devizul proiectului, în cadrul procedurii de obținere a actului de reglementare pentru protecția mediului, acestea vor fi suportate integral de către solicitant.

*2. Documente necesare pentru încheierea contractului de finanțare*

În etapa de contractare, solicitantul trebuie să prezinte **actul final de reglementare pentru protecția mediului**, (în situația în care acesta nu a fost depus odată cu cererea de finațare) împreună cu documentele corespunzătoare enumerate la punctul 1, precum și Certificatul de urbanism și Avizul de gospodărire ape.

**NOTĂ: Dacă actul de reglementare pentru protecția mediului nu a fost depus odată cu cererea de finantare și nici în etapa de contractare, proiectul va fi respins de la finanțare.**

***3.2.10 Studiul de fezabilitate***

Studiul de fezabilitate se va elabora conform prevederilor HG 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ultetioare și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente din punct de vedere al costurilor.

Solicitantul trebuie să justifice, în studiul de fezabilitate (sau într-o analiză/ studiu separat), faptul că în urma realizării investiției, se va oferi posibilitatea ca unitatea de cogenerare să atingă pe durata de viaţă economică, pragul de maximum 250g CO2 eq/KWh, cu o estimare pentru fiecare an corespunzând duratei de viață a investiției. De asemenea, se va ține cont de faptul că amestecul de gaze naturale cu hidrogen este considerat o alternativă pe termen scurt și mediu la funcționarea cu hidrogen 100% (țintă anul 2030), investițiile fiind flexibile din punctul de vedere al volumului de hidrogen utilizat pe durata de viață economică a acestora, fiind evitat efectul de blocare (carbon lock-in effect).

Studiul de fezabilitate va analiza cel puțin două opțiuni tehnice. Ambele opțiuni vor fi analizate din toate punctele de vedere aferente investiției și descrise în conformitate cu cerințele prezentului Ghid al Solicitantului din perspectiva tipurilor de investiții eligibile și a restricțiilor privind cheltuielile eligibile din perspectiva ajutorului de stat.

Investiția trebuie să aibă ca rezultat obligatoriu capacitate nouă de producție a energiei electrice și termice, prin investiție nouă sau modernizare.

Se va prezenta analiza cererii de energie în conformitate cu standardele specifice şi reglementările ANRE pe o perioadă de cel puţin un an, în relație cu necesitatea investiției.

Toate opțiunile posibile și realiste trebuie analizate și comparate din perspectiva costurilor de investiții și de operare (la valoare actualizată netă).

***3.2.11 Analiza Cost Beneficiu***

Pentru a evalua viabilitatea financiară și economică a proiectelor de investiții depuse în cadrul acestui apel, aplicațiile de finanțare vor trebui să fie însoțite de analiza cost beneficiu, elaborată în conformitate cu cerințele *Ghidului privind Analiza Cost Beneficiu a proiectelor de investiții*, întocmit de Comisia Europeană.

Componentele analizei Cost-Beneficiu sunt:

1. Prezentarea contextului;
2. Definirea obiectivelor;
3. Identificarea proiectului;
4. Rezultatele studiilor de fezabilitate, însoțite de o analiză a cererii și a opțiunilor;
5. Analiza financiară;
6. Analiza economică;
7. Evaluarea riscurilor.
8. **Prezentarea contextului**

La această secțiune, solicitanții vor trebui să furnizeze informații succinte și relevante cu privire la definirea contextului social, economic, politic și instituțional în care proiectul va fi implementat. Definirea clară a contextului este relevantă în argumentarea nevoilor și constrângerilor care au stat la baza deciziei de investiție, precum și în stabilirea trendurilor viitoare, în special cele legate de cererea pentru produsele/serviciile rezultate în urma implementării proiectului.

1. **Definirea obiectivelor**

La această secțiune, solicitanții vor defini obiective clare pentru proiect în scopul de a verifica dacă investiția răspunde unei nevoi existente și de a evalua rezultatele și impactul proiectului.

1. **Identificarea proiectului**

La această secțiune, solicitanții vor avea în vedere următoarele aspecte:

* proiectul trebuie să fie în mod clar o *unitate de analiză independentă*. Acest lucru implică faptul că, în unele situaţii, anumite sub-proiecte sau faze ale unui proiect trebuie apreciate ca un singur proiect în scopul elaborării analizei cost beneficiu. Astfel, dacă cofinanțarea UE se solicită doar pentru anumite etape, urmând ca celelalte etape să fie finanțate de alți investitori/sponsori, analiza cost beneficiu trebuie elaborată pentru întregul proiect;
* precizarea aspectelor care țin de capacitatea financiară, tehnică și instituțională a solicitantului (exemple: regimul TVA, existența subvențiilor de exploatare, aspectele contractuale în cazul în care investiția va fi operată de o altă entitate decât Solicitantul, sursele de finanțare pentru contribuția Solicitantului, etc);
* identificarea și descrierea grupului țintă vizat de implementarea proiectului.

1. **Rezultatele studiilor de fezabilitate, însoțite de o analiză a cererii și a opțiunilor**

La această secțiune, solicitanții vor furniza informații cu privire la:

* Analiza cererii curente și viitoare, estimată ca urmare a implementării proiectului. În funcție de disponibilitatea datelor, se recomandă ca estimarea cererii să fie realizată cu ajutorul metodelor si tehnicilor de previziune statistică;
* Analiza de opțiuni;
* Concluziile studiului de fezabilitate (prezentarea pe scurt a soluției tehnice, valoarea Devizului General, graficul de implementare a lucrărilor);
* Aspecte de mediu (evaluarea impactului reducerii emisiilor de gaze cu efect de seră, etc).

1. **Analiza financiară**

Scopul elaborării analizei financiare este de a:

* Evalua profitabilitatea investiției;
* Evalua profitabilitatea proiectului din perspectiva proprietarului (în condițiile cofinanțării UE);
* Verifica sustenabilitatea financiară a proiectului.

**Metodologia** utilizată este analiza fluxului de numerar actualizat, care presupune:

* Se iau în considerare doar **fluxurile de numerar**, respectiv valoarea reală de numerar plătită sau primită pentru proiect. Prin urmare, elementele contabile asimilate, de exemplu rezervele de amortizare și fondurile de rezervă nu trebuie incluse în analiza financiară.
* Se vor lua în considerare numai fluxurile de numerar din anul în care apar și vor fi proiectate pe o **perioadă de referință de 20 de ani** pentru sectorul *energie*, care include şi perioada de implementare a operațiunii.
* În situația în care durata de viață economică utilă a proiectului depășește perioada de referință, se va lua în considerare și o **valoare reziduală**. Valoarea reziduală se determină prin calcularea valorii actuale nete a fluxurilor de numerar pentru durata de viață rămasă a proiectului (diferența dintre durata de viață economică utilă și perioada de referință). Valoarea reziduală a investiției este inclusă în analiza fluxului de numerar actualizat numai dacă veniturile depășesc costurile de operare și mentenanță a investiției.
* Venitul net actualizat al proiectului se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției, ceea ce presupune ca fluxurile de numerar sa fie actualizate prin aplicarea la valoarea curentă a unei **rate de actualizare financiară de 4 % în termeni reali**, drept valoare de referință.
* Analiza financiară trebuie elaborată din **perspectiva proprietarului**. În cazul în care proprietarul și operatorul sunt entități diferite, trebuie să se efectueze o analiză financiară consolidată, care exclude fluxurile de numerar între proprietar și operator.
* Analiza financiară ar trebui să fie efectuată la **prețuri constante** (cu prețuri fixate pe baza unui an de referință), dar evoluțiile preconizate ale prețurilor relative pentru inputuri cheie in proiect ar trebui luate în considerare în cadrul evaluării de risc (exemplu: *creșterea prețului la utilități*).
* Analiza financiară trebuie elaborată ținând cont de **principiul incremental**, respectiv de faptul că evaluarea impactului proiectului se realizează prin compararea a două scenarii:
  + ***Scenariul contrafactual*** – proiecția fluxurilor de numerar în perioada de referință pentru care se elaborează analiza cost-beneficiu. *Prin diferența dintre valoarea actualizată netă (VAN) aferentă scenariului factual și cea a scenariului contrafactual pe durata de viață a proiectului se determină costul eligibil al proiectului în conformitate cu prevederile Comunicării COMISIEI - Orientări privind ajutoarele de stat pentru climă, protecția mediului și energie pentru 2022.*
  + ***Scenariul cu proiect –*** proiecția fluxurilor de numerar în situația implementării prezentului proiect.

**Etapele** elaborării analizei financiare sunt:

* 1. **Evaluarea rentabilității financiare a investiției**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C și RRF/C][[6]](#footnote-6). Acești indicatori compară costurile de investiție cu veniturile nete și stabilesc în ce măsură veniturile nete ale proiectului sunt în măsură să ramburseze investițiile, **indiferent de sursele de finanțare**.

Indicatorii rentabilității financiare a investiției se calculează pe baza **fluxului de numerar net incremental**, care se calculează ca diferență între fluxul de numerar net generat de scenariul cu proiect și fluxul de numerar net generat de scenariul contrafactual.

**Fluxul de numerar net** reprezintă diferența dintre intrările de numerar și ieșirile de numerar.

Datele necesare, recomandate în proiecția fluxurilor de numerar, sunt:

**Ieșiri de numerar**

* *Costurile de investiție* totale – includ atât costurile de capital cât și costurile legate de implementarea proiectului care nu vor fi capitalizate (exemple: costuri cu pregătirea documentațiilor de finanțare, costuri cu managementul proiectului, costuri de publicitate și informare, costuri cu auditul proiectului, etc);
* *Costurile de înlocuire* – includ costurile cu înlocuirile de echipamente cu durata de viață economică mai mica decât perioada de referință a proiectului;
* *Costurile de operare* –includ toate costurile generate de *operarea și întreținerea* noii infrastructuri sau a infrastructurii modernizate. Solicitanții trebuie să identifice o structură detaliată și suficient de completă a costurilor de operare și să furnizeze informații detaliate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de referință a proiectului.

Se recomandă evidențierea costurilor de operare și mentenanță pe componente variabile și fixe. Pentru costurile fixe se vor lua în calcul (fără a fi exhaustivă recomandarea): costuri cu întreținerea și reparațiile, costurile cu personalul, costurile administrative, costurile cu redevența și alte costuri cu taxe și licențe de operare. În cazul costurilor variabile, se vor furniza informații detaliate cu privire la calculul consumului de combustibil, fundamentat pe baza randamentului global al echipamentelor și al consumului propriu de energie electrică, costurile cu certificatele CO2 fundamentate pe calculul de emisii CO2, costuri materiale, costuri cu utilitățile, costuri cu serviciile prestate de terți.

**Intrări de numerar**

* *Veniturile din operare –* includ intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele/tarifele suportate direct de utilizatori pentru utilizarea infrastructurii nou create, intrările de numerar din bonusul de cogenerare, veniturile din comercializarea certificatelor de emisii de gaze cu efect de sera, etc.

Veniturile vor fi determinate pe baza cantităților vândute sau a serviciilor prestate, previzionate pe perioada de referință a proiectului și pe baza prețurilor specifice.

Solicitanții vor trebui să furnizeze detalii concrete despre ipotezele avute în vedere la estimarea cererii și ofertei de energie electrică. Având în vedere limitarea tehnologică de depozitare a energiei electrice, trebuie justificat modul în care se asigură echilibrul între consum și producție pentru a preveni întreruperile de activitate. În acest sens vor fi furnizate informații cu privire la aspectele demografice, indicatorii macroeconomici relevanți (PIB, creștere economică, etc), reglementările legale în vigoare, precum și bilanțul energetic actual și cel estimat ca urmare a implementării investiției.

Indiferent de modalitatea stabilirii preţurilor sau tarifelor (pe piaţă, bilaterale, reglementate) se vor face consideraţii asupra respectării următoarelor principii:

* dacă se respectă principiul “poluatorul plăteşte” (în special cum influenţează aplicarea acestui principiu estimările de preţ pe intreaga perioadă de analiză);
* dacă principiul recuperării integrale a costurilor a fost reconciliat cu capacitatea de plată a utilizatorilor în condiţiile locale concrete şi a nivelurilor istorice de preţ pe respectiva piaţă;

În cazurile în care energia nu se livrează în sistem la preţuri prestabilite, fundamentarea de preţ nu va lua în considerare preţurile punctuale ale tranzacţiilor la o anumită dată. Având în vedere volatilitatea preţurilor pe pieţele PZU (Piaţa pentru Ziua Următoare) şi PCCB (Piaţa Centralizată pentru Contracte Bilaterale), se recomandă folosirea unor preţuri medii la nivelul unei perioade reprezentative (de exemplu an).

Valoarea indicatorilor de rentabilitate financiară ai investiției arată capacitatea veniturilor nete generate de proiect de a acoperi costurile de investiții, indiferent de modalitatea în care acestea sunt finanțate. Interpretarea indicatorilor de rentabilitate financiară ai investiției se face în funcție de valorile de referință existente:

* In cazul infrastructurilor publice, valoarea indicatorului RRF/C este relevant în aprecierea măsurii în care finanțarea UE nu depășește valoarea monetară ce face proiectul rentabil, pentru a nu genera un caz de suprafinanțare. Astfel VANF(C) înainte de contribuția UE ar trebui să fie negativă și RRF(C) ar trebui să fie mai mică decât rata de actualizare folosită pentru analiză;
* În cazul proiectelor care intră sub incidența regulilor de ajutor de stat, interpretarea indicatorilor financiari trebuie făcută prin referință la valorile considerate acceptabile de către investitori în domeniul/sectorul în care se implementează proiectul.

**Atenţie!**

La calculul indicatorilor de rentabilitate financiară ai investiției trebuie avute în vedere următoarele aspecte:

* Fluxurile financiare de natura dobânzilor și rambursărilor de credite se exclud din ieșirile de numerar ale proiectului pentru calculul indicatorilor de performanță ai proiectului. De asemenea, nu se iau în considerare impozitele, taxele și alte ieșiri de numerar care nu sunt legate de costurile de operare;
* În cazul în care taxa pe valoare adăugată nu este un cost eligibil, calculul venitului net actualizat se bazează pe cifre care exclud taxa pe valoare adăugată;
* Fluxurile de numerar de tipul subvențiilor, creditelor bancare, finanțarea UE nu sunt incluse în intrările de numerar ale proiectului.
  1. **Determinarea contribuției maxime din fonduri europene**

Stabilirea contribuției maxime din fondurile europene se realizeaza conform regulilor aplicabile ajutorului de stat.

* 1. **Asigurarea viabilității (sustenabilității) financiare**

Analiza de sustenabilitate financiară se bazează pe proiecții privind fluxul de numerar neactualizat.

Ea este utilizată, în principal, pentru a demonstra că proiectul va dispune de lichidități suficiente de la an la an pentru a-și acoperi întotdeauna costurile de investiție și operaționale pe parcursul întregii perioade de referință.

Principalele aspecte ale analizei de sustenabilitate financiară sunt următoarele:

* Sustenabilitatea financiară a proiectului este asigurată prin verificarea faptului că fluxul de numerar net cumulat (neactualizat) este pozitiv (sau egal cu zero) pentru fiecare an și pe parcursul întregii perioade de referință luate în considerare;
* Fluxurile de numerar nete care sunt luate în considerare în acest sens ar trebui să țină cont de costurile de investiție, de toate resursele financiare (cofinanțare UE, credite bancare, subvenții, alocații bugetare), de veniturile în numerar, de costurile de operare și de înlocuire la momentul în care sunt plătite, de rambursările obligațiilor financiare ale entității precum și de aporturile de capital, dobânzi și taxele directe;
* să excludă TVA-ul, cu excepția cazului în care acesta nu este recuperabil;
* să nu țină seama de valoarea reziduală decât dacă activul este lichidat în ultimul an de analiză luat în considerare.

Sustenabilitatea financiară a proiectului se va evalua în corelare cu:

* graficul de realizare a investiţiei versus proiecţia lunară a fluxului de numerar pe perioada de realizare a investiţiei;
* planul de finanţare şi sursele prevăzute, cu prezentarea detaliată a graficelor de rambursare a împrumuturilor, costul creditului, graficul cererilor de rambursare a cheltuielilor efectuate, versus proiecţia anuală a fluxului de numerar pe perioada de operare.

***3.2.12. Managementul de proiect***

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Ministerul Energiei. Persoana de contact poate să fie aceeaşi persoană cu managerul de proiect / responsabilul de proiect.

În vederea implementării proiectelor beneficiarul trebuie să facă dovada existenţei unităţii de implementare a proiectului (UIP)/ Echipei de management de proiect. Pozițiile din cadrul UIP/ Echipei de management de proiect nu pot fi vacante la depunerea proiectului.

**Managementul de proiect** poate fi realizat cu personal propriu sau mixt (personal propriu şi externalizare). Personalul propriu al solicitantului implicat în managementul proiectului se va constitui în UIP/Echipa de management de proiect, prin decizie a managerului solicitantului.

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului/Echipei de management de proiect, ce trebui să îndeplinească funcţiile necesare implementării proiectului (management de proiect, financiar, achiziţii, tehnic); aceste poziții trebuie ocupate la contractare.
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente expertizei tehnice a proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

Pentru stabilirea capacității de management și tehnice a proiectului, se vor analiza: responsabilităţile persoanelor sunt bine definite şi corelate cu fişele de post ale acestora; relaţiile de muncă în cadrul UIP/ Echipei de management de proiect sunt prezentate şi detaliate; nivelul de experienţă în managementul de proiect al personalului UIP/ Echipei de management de proiect este adecvat (studii de specialitate/ participarea la proiecte de investiţii similare); experienţă/calificare tehnică în domeniul energiei (studii de specialitate/ participarea la proiecte de investiţii similare).

***3.2.13. Elaborarea bugetului şi categoriile de cheltuieli***

Bugetul proiectului va fi defalcat pe ani şi pe activităţi, conform formatului din Cererea de finanţare.

Pentru stabilirea costului contrafactual al investiției se vor prezenta două oferte/ prețuri aferente unor cataloage.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de transfer ce vor fi anexe la contractul de finanţare.

* In calcularea cheltuielilor eligibile se vor aplica aspectele menționate la secțiunea1.7. *Valoarea maximă a finanțării publice, rata de cofinanţare*.

|  |
| --- |
| **Atenţie !**  *Depunerea cererii de finanţare nu reprezintă un angajament privind finanţarea din bugetul PNRR, toate riscurile generate de neaprobarea finanţării vor fi exclusiv în sarcina solicitantului.* |

**Capitolul 4. Procesul de evaluare și selecție**

**4.1 Descriere generală**

Procesul de evaluare și selecție a proiectelor se va desfășura la nivelul structurii de specialitate din cadrul Ministerului Energiei. Pentru implementarea proiectului se va încheia un contract de finanțare între Ministerul Energiei și beneficiarului proiectului.

Etapele parcurse de la depunerea cererii de finanțare până la semnarea contractului de finanțare sunt:

* verificarea administrativă și a eligibilității;
* evaluarea tehnico-economică;
* etapa precontractuală (depunerea documentelor aferente contractării, ulterior notificării de aprobare a proiectului);
* semnarea contractului de finanțare.

**4.1.1 Verificarea administrativă și a eligibilității cererilor de finanțare**

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;
* Data limită de transmitere a cererii de finanţare (în raport cu data acceptării fişei de proiect).

Pentru verificarea conformităţii administrative şi de eligibilitate a cererii de finanţare se utilizează un sistem de evaluare de tip DA/NU.

În cazul în care informaţiile oferite sunt neclare sau incomplete, cererea de finanţare va fi respinsă. În cazul proiectelor care nu sunt considerate admisibile, solicitanţii sunt informaţi în scris asupra motivelor respingerii.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate definite în acest ghid. Dacă proiectul nu îndeplineşte toate criteriile stabilite este respins.

|  |
| --- |
| **Atenţie!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

**Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului, numai dacă proiectul nu este exclus, în conformitate cu prevederile din prezentul Ghid.**

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

**4.1.2 Evaluarea tehnico-economica a cererilor de finanţare**

Evaluarea proiectelor se face după trei criterii majore:

* Criteriul 1-Relevanţa şi oportunitatea proiectului – maxim 40 puncte
* Criteriul 2- Maturitatea şi calitatea pregătirii proiectului – maxim 40 puncte
* Criteriul 3- Sustenabilitatea proiectului – maxim 20 puncte

Fiecare criteriu este împărţit în subcriterii punctate corespunzător. Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 3 criterii, respectiv între 0 – 100.

Punctajul minim pentru fiecare criteriu este după cum urmează:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 28 puncte
* Sustenabilitatea proiectului – 12 puncte

Obţinerea punctajului minim pentru fiecare criteriu nu asigură promovarea spre finanţare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim **70 de puncte**, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de **maxim 60 de puncte**, acesta va fi propus pentru respingere, iar solicitantul va fi informat.

Evaluarea proiectului va permite aprecierea contribuţiei proiectului la îndeplinirea obiectivelor PNRR – componenta energie, măsura de investiții 3, la implementarea legislaţiei relevante cu privire la eficienţa energetică în România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de verificare şi evaluare a cererilor de finanţare din Anexa 2 la prezentul ghid.

|  |
| --- |
| **Atenţie!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Rezultatul evaluării se concretizează în 2 liste de proiecte, care vor fi actualizate permanent pe pagina de internet a Ministerului Energiei, în funcţie de ritmul de depunere a proiectelor:

* proiecte propuse pentru finanţare;
* proiecte propuse pentru respingere.

Notificarea solicitantului cu privire la rezultatul evaluării proiectelor depuse se va face în scris de către Ministerului Energiei, într-un termen estimat de 3 luni de la data depunerii proiectelor.

Selecţia proiectelor se va face în limita fondurilor disponibile pentru această cerere de proiecte, cu condiţia obţinerii punctajului minim în etapa de evaluare tehnică şi financiară, în ordinea cronologică în care au fost depuse cererile de finanţare.

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

**4.1.3 Reguli specifice de selecţie**

Pentru proiectele care includ componentă investițională pentru instalații de decarbonare, cum ar fi captarea și stocarea dioxidului de carbon (CCS) sau captarea și utilizarea carbonului (CCU) se vor acorda suplimentar **4 puncte** în cadrul criteriului de relevanţă.

**4.2 Depunerea și soluționarea contestațiilor**

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului la sediul Ministerului Energiei. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către Ministerul Energiei a rezultatului procesului de evaluare şi selecţie;
* Semnătura electronica a reprezentantului legal;
* Data formulării contestaţiei;

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul Ministerului Energiei. Contestatarul este notificat în scris asupra deciziei comisiei.

**Capitolul 5. Contractarea proiectelor**

Contractul de finanţare reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul minim, Ministerul Energiei redactează nota de aprobare a proiectului şi contractul de finanţare şi transmite solicitantului contractul de finanțare, în vederea semnării de către reprezentantul legal.

Solicitantul va încărca în sistemul informatic documentele solicitate în funcţie de disponibilitatea sistemului electronic. Proiectul poate fi respins în cadrul acestei etape şi se va transmite solicitantului o Notificare de respingere, prin intermediul aplicatiei electroniceîn cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului (respectiv***)*** sau nu se mai află în perioada de valabilitate;
* se constată modificarea formei iniţiale a contractului transmis de către Ministerul Energiei şi/sau nerespectarea termenului limită de returnare a celor două exemplare de contract semnate şi ştampilate.

În cazul proiectelor respinse, Ministerul Energiei va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi va fi transmis contractul de finanţare prin intermediul aplicatiei electronice în vederea semnării de către acesta.

Contactul de finanţare va fi semnat de către reprezentanţii Ministerului Energiei şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna electronic contractul de finanțare şi de a-l returna în termenul solicitat de Ministerul Energiei (5 zile de la data primirii documentului) însoţit, eventual, de orice alt document solicitat prin contract. În cazul în care solicitantul nu respectă termenul de semnare a contractul de finanţare şi returnare la Ministerul Energiei, ministerul îşi rezervă dreptul de a respinge finanţarea contractul de finanţare.

După semnarea de către solicitant, contractul de finanţare va fi semnat de către reprezentantul legal al Ministerului Energiei. Data încheierii contractul de finanţare este data ultimei semnături.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din fonduri europene, pe o perioadă de 5 ani de la data închiderii oficiale a PNRR.

Procedura de contractare poate diferi de cea descrisă în Ghidul Solicitantului, în corelare cu funcționalitățile sistemului informatic. Prin urmare, va fi comunicată ulterior beneficiarilor.

Fiecare contract poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Energiei. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

# Anexe

**Anexa 1. Cererea de finanțare**

#### Anexa 1a. Conformitatea cu prevederile legale privind acordarea ajutoarelor compatibile cu piața internă în aplicarea articolelor 107 și 108 din Tratat

**Anexa 2. Grile de verificare și evaluare a cererilor de finanțare**

#### Anexa 3. Modele de declarații și formulare anexe la cererea de finanțare (de eligibilitate, angajament, conformitatea cu regulile de ajutor de stat, conflict de interese, declaraţie privind tipul întreprinderii, declaraţie privind privind eligibilitatea TVA aferente cheltuielilor)

**Anexa 4. Categorii de cheltuieli orientative pentru proiectele finanțate în cadrul măsurii de investiții 3 din cadrul PNRR**

**Anexa 5. Model orientativ al contractului de finanțare**

**Anexa 6. Lista domeniilor de activitate eligibile/Coduri CAEN**

**Anexa 7. Model declarație DNSH**

1. https://eur-lex.europa.eu/legal-content/RO/TXT/?uri=CELEX:52021XC0218(01) [↑](#footnote-ref-1)
2. *În sensul de unitate de cogenerare definit de pct. 37, art. 1 din Directiva 2012/27/UE privind eficiența energetică* [↑](#footnote-ref-2)
3. *În cazul în care instalația satisfice toate cerințele privind cogenerarea de înaltă eficiență (impuse de art. 2(34) din Directiva 2012/27/UE privind eficiența energetică)* [↑](#footnote-ref-3)
4. *Costul instalației din contrafactual se va deduce din costurile totale ale proiectului, in vederea stabilirii costurilor eligibile.* [↑](#footnote-ref-4)
5. *.Costurile cu o instalație convențională de producere separată a energiei termice de aceeași capacitate cu cea din CHP, la prețul pieței existent la momentul depunerii cererii de finanțare (se vor justificate pe baza a trei oferte de preț/ cataloage), iar valoarea lucrărilor aferente sau legate de montaj se vor stabili prin devize conform HG 907/2016.* [↑](#footnote-ref-5)
6. Valoarea actualizată netă financiară (VANF) reprezintă suma care rezultă după ce costurile de investiție, de funcționare și de înlocuire preconizate (actualizate) ale proiectului sunt deduse din valoarea actualizată a veniturilor preconizate. Rata de rentabilitate financiară (RRF) este rata de actualizare care determină o VANF egală cu zero. [↑](#footnote-ref-6)